| भगवानन परूय येशनं बारा मां खबर सरु. 
२ यशया नेवताळांन किताब मां लिखोलो छोने की. 
में एक दूत तारा अगळ मुकल्यो. चू तारी - वाट 
तीयार करसे. 
३ बयडा मां नेवता देणारानं अवाज समळाये की 
भगवानन वाट तीयार करु. तेरी वाट सुदी करो. 
४ तेरे हिसाब शी पापनं माफी करावणेन करता. 
वाप्तीस्मा करनेवाळ यूहान मनं वळावनों करीन - 
पाणीमं बाप्तीस्मा करने, गालील रहणें वाळू - 
बयड़ा मां देखाय्‌. | 
५ तत्यार यहदिया देश व यरसलेमं मां रोहणें -. 
वाळा खब माणंसे आंपण - आंपण्‌ पाप कबूल 
करीन - यार्देन नोंद मां बडीन तेरे हात से बाप्तीस्मा 
लेदा 
६ यहानन्‌ उटड़ानं केशन पेहराव, चापड़ान 
कमर - पट्टू हत्‌. तेरो खाणं महाळ एने टूळ हता 
७ च्‌ ज्रेच प्रचार करीन कहतलू की, 
मरे पछोळ - 
एक ताकतवान माणंस आवे. तेरा खासड़ांन बंद 
छड़ने - मै लायक नी होय. | 

८ मै तमरो बाप्तीस्मा पाणीमं बुडावीन कऱ्यू. 

च॒ तमरो बाप्तीस्मा चख्‌ आत्मा से करसे. 


येशून पाणी मां बड़ीन बाप्तीस्मा. 


९ तीनो दाहड़ा मां असं होयो की. गालील देशनं - 
नासरेथ खत्‌ यूहानन्‌ हाते, येश देवनं पाणींम - 
बड़ीन बाप्तीस्मा होय 

१० अळी तत्यारच पाणीमं खत उपर आय 
तत्यार - स्वर्ग उगडी गयो, एने भगवानन शक्ति 
पर,वा - सारकी आवतली देखाई 

११ एन असू आवाज आयू की. तू मारु लाइक - 
पर्‍्य. छे. तारे बदल में खशी छे 


येशून भूत परिकशा लेद. 


१२ येशू काजे भगवानन्‌ शक्ति घणा बयड़ा मां. 
- ली गयो 

१३ भूत येशूनं परिक्शा लेद. तीने टेमे येश - 
बयड़ा मां चाळीस दाहड़ानं उपास रय. जगंली - 
जनवार मा रयू. एने स्वर्गन देवदत तेरी - सेवा 
कय्या. 


येशूनं कामंन सुरुवात. 


१४ यूहानक धरनेंन अळते. गालीन शहरो - 

भागां मां येश देवन्‌, खबर देत्‌ हत. 

१५ टेम पूरी होय गयी भगवाभन्‌ं राज सडे - 

आय रय्‌. पाप छुड़ खरी वाते पर भूरस्‌ भेक. 

१६ अळते चे गालील दरिया धड़े जाता हता. 

सिमोन तेरु भाईस आद्रीयस दरिया मां. माछानं 

जाळ नाकतला - देख्या. चे माछा धरन्या हता. 

१७ येश तीन्‌ काजे कय मारे पछळ आव. में तम 

काज माणंसे धरन्या बगावीस. 

१८ अळते तत्यारच जाळे छडीन च यश - 

पछेळ गया. 

१९ चौ खता अगा गया. ने जबदींन पुर्‍य - 
याकोब तेरु भाइस यूहान नावंमां जाळे सुदारतला 

- देख्या. 

२० येश तत्यारूच तिन्‌क बुलाय्‌. अळते तेरू - 

बास जबदी काजे, नांव बरोबर छड़ीन चे तेरे - 

पछाळ गया. 

२१ अळते चे कपरनहमं गांव मां गया. येशु - 

चखले दाहाड़े, चाँ शिक्षण दद. 

२२ तेरे शिक्षण पर खता मांणसे चककराय - 

गया. कारण की तेरो शिक्षण धमं पुढारी सारख नी 

हय, ते अधिकार सारखं हतं. 

२३ तिनंच टेमे सभानं जगे. एक भूत - लागल 
माणूंस हत्‌, 

२४ च्‌ अवाज दीन कयो की. हे येश देव - 

नासरेथ वाळा आमरे मां काह आय. आम्‌ काजे - 

खतप्त करने आयू काय? तु कण छे. मेसे काजे - 

मालंम छे. भगयानंन्‌ चूखल्‌ तच छे की. 

०५ येशूर्ताना काजे डाटावीन कया की. त हग र्य 
अन याँ खत निकळ. 

२६ तत्यार भूत आवाज करीन मंयड़ीन तीना - 
माणस्‌ मां खत निकळी गय. 

-५ तत्यार आखा माणंसे चक्कराय गयाकी, 
आपसंमा पूछणें बज्या, य काय छे? आधिकारंन - 
शक्ति से शिक्षण देये. अने भते तेरो हकम समळे 

२८ तेरो नांम गालील शहरोन आसपास फैलाय 
- गयो 


येशू पेत्रसनं सासूस काजे वारु कऱ्य. 
२९ मंदिर मां खता निकळीनं याकोब - अने 


यूहानक लिन सिमोन, आद्रीयानं घर - गया. 
३० सिमनंन सासूस सेरी वाळी हती. तेरे - बांरा 

मां तिनो काजे कयो | 
३१ अळते तिनी १ 'ईचौ जाइन हात धरीन - 
उठाइयो. ची सेरी मां _.ती वारु हौय गई. अने तेरी 
सेवा करन लागी 

३२ साझंन टमे माणसे रेट बेमार भत लागला 
तेरे चौ लाया 

३३ आखा शहरनं माणसोन घरन झपला पर - 
गरदी हय गइ | | 

३४ तेरे अगळ ' अगळ रुगायला माणंसे आवीन ' 
वारु होय गया. रेट भते निकळया अने भूते ' येश्‌ 
काजे उळख्या, तीन्‌ काजे येशू बुलने - नी देद्‌. 
३५ अळते सन्दारे वेग अठीन च बयड़ा मां - 
जाइन प्राथना करी. 

३६ तत्यार तीना काजे सिमोन व जे साथी - 
हेरता हेरता गया 

३७ च भेटया तत्यार कयो की. तसे काजे - 
आखा माणसे हेरे 

३८ तत्यार तीन्‌ काजे कय की. भाषण करनेन - ` 
करता आपण गावं मा जाजे. में इनेच कामें आय. 
३९ गालील भागा मां भते निकाळया अने - 
भाषण करता फिऱ्या. 


येशू कड़ावा काजे वारु कऱ्य. 


४० तत्यार कड़ाव माणस तेरे चौ आय. अने - 
पाया पडीन विंनती करी की. तारी भजी - होय 
तत्यार मेसे वारु कर 

४१ तीना मणंसा काजे देखीन तिना काजे तरस 
आई गई. तेरो हात धरीन कयो की. मारी ममता सेत्‌ 
वारु हय. | 
४२ तत्यारुच तेरो कडाव जाईन माणंस - वारु 
होय गय 

४३ तत्यार तीना काजे ताकीद दिन मकली - 
देद 

४४ अन कय की, त कणी काजे कहत झणी. त 
धर्म पुढारी काजे देखड़जी. तीनू काजे - विश्वास 
पंटणो जवे, करीन ज्‌ नेम मोशेनं छे -- त भेट कर 
४५ पण च मांणस आरवा भागो मां जाइन - 
येशने बारा मां कय, तेरे शी येश काजे - उघड 
शहर मां किरने मुश्किल हय गयो - च बयड,मां 
रयू ते बी दर दर रवता भांणसे तेर चां आया. 


२ येशू एक लकवा बिमार काजे वारू कच्य्‌. 
१ थूलाक दाहाड, मा कफर नहम शहर मां आय 


0 


- माणसों काजे मालम हयो की. च घर छे 

२ तत्यार अत्रामाणसे आया की झपला - पर 
जागानी रव्ही. तत्यार तीनों काजे - भाषण करत 
हत. 

३ तीनेच टेमे एक लल्ला माणसों काजे - चार 
जणां उचलीन लाया. 

४ घरनं झपला पर माणंसन भीड. (गदी) हयणे से 
तीना बीमार काजे घरनं मांहतो - लीजाणें कठीणं 
हतो. तेरे से तीना काजे घरो - पर चड.ावीन कवला 
हेडन, तीनाक रवाटली - पर लूटाडीन. येशृहत 
चाँ सारे तिना काजे - छुड.य्‌ 

५ तेरू विश्‍वास देरवीन. तीना बीमार माणसों - 
काजे कय की. पुर्‍या तारा पापंन माफी होय गई. 

६ धमीं पढारी चाँ बस रया हता. तिदंरामन - मां 
अस्‌ विचार आय की 

७ य्‌ अस काह कव्हे? च देवनं निंदा करे. देव शिवाई 
कण पापंन माकी आपे? 

८ चे मांणसे रवृद असा विचार करतला. तत्यार 
येशू तिदंरू विचार मनमां उळरवीन - कय की. मन 
मा असल्‌ कपट काह लावतला? 

९ तारा पापनं माफी हयगई. कहणें सुपो छे अने 

तारी खाटली हचलीन चाल कहणे सपो छे? 

१० पूर्ण भगवानंन्‌ पुऱ्या, ईनी धरती पर पापंन 

- माफी करने अधिकार छे. य तमक समेजणं - 

जवे करिन. चू लकवा वाला लल्ल. काजे कव्हे. 

११ रवाटली. उचलीन आपणें घर जा. 

१२ अळते च सारा माणंसन सामने रवाटली - 
उचलीन चाल पड़यो सब माणंसे चक्कराय - गया 

दवन ब.डाइ करीन कहणें लाग्या. आम - असं देवन 

काम पहले नी दरव्या 

लेवी काजे काम करने बलाय 

१३ च्‌ चाँ रवत निकळनि दरीया धडेगय - 

आरवा मांणसे तेर चां गया तिन काजे शिक्षण - देत 

हत. 

१४ चा रवता जाता हता. तत्यार अल्फीन - पच्य 

लवी नाकापर बसला देरव्या - येश तिना कय मारे 

पछ्ळ आव तत्यारूच. उठीन च तेरे पछक्ल गय 

१५ अळते असो होय की. तेरे घर रवाणें गय. चाँ 

सारे रेट पापी मांणसे बी पंगातमं बश्या - कारण 

परे पछळ रवप मांणसे आवला हता. 

१६ मटा-मटा पुढारी नाका वाळा मांणसे बी - 

तरे साते रवाता हता. तिने टेमे धरम पुढारी - चेल 

कहता हता. की यू माणूस पापी माणंसो - भेळत 
काह रवातल? 

१७ य समळीन येश कव्हे की. वारला माणंसो - 
काजे. डॉकटर न गरज नी होय. ती-बिमार - माणसों 
काजे डाक्टरनं गरज छे येशू धर्मी - माणसों काजे 
बुलावणें नी आये. ती पापी माणसो काजे बलावणे 
आय्‌. | 
उपासनं बारा मां सवाल. 

१८ यूहानन चेला अने परूशी माणसें उपास - 
करतला. तत्यार माणंसे आवीन कहणें लाग्या. तारा 
चेला काह उपास नी करतला. एरो मतलब - काय? 
१९ येशू तीनों काजे कयू की? जांह तक - वरात 
पाहणा भेळता छे. चा तक उपास करने - जरूरी छे 
काय? वरात पाहणा साते रहणे. से उपास करनेन 
काम निमेळे 
२० असा दाहाडा आवे की पाहणा काजे चां - 
रवत निकाछ लेसे. तीने टेमे माणंसे उपास - करसे 
२१ कद नवीन कापडांन ठिगळो जना कापडान 
नी लागाडे. तेरो मतलब य की, नवला - कापडानं 
ठिगळासे जूना कापडानं धाऱया पड़िन - फाट जाय. 
२२ कदु मांणूस अगूरन रस जूना दुदी मां - नी 

मेके अने मेके ती, द्दी फूट जाय. अगर - रस व ददी 
नाश होय जाय. ती नवला अगंररस. नवला ददी मां 
मेकणें ठीक रव्हे. 

येशू चूरवल्‌ दाटडानं भगवान, 

२३ असो हयो की चरवले दाहाड. रवेत माइन - 
जाता जाता. येशूनं चेला कणंसे तड.ताः गया 
(रविवार) 

२४ तत्यार फरिसीनं पुढारी कहणें लाज्या की. 
चूरवले दाहड. ये असा काय काम करे? जो काम नी 
वारू होय. 

२५ च्‌ तीन्‌ काजे कयो की. दाविद अने तेरे - 
साथी काजे भूक लागी ती चे काय कऱया. तमक 
मालम छे काय? 

२६ मुरव्य पुढारी अब्याथार भगवान न - मंदीर 
मां कसं गयू पुढारी शिवाई चाँ - रवाणें मनाई हती. 
चे कसा काय रवादा दिसरा - काजे कसा खाणें 
आप्या. य तुम्‌ पुस्तक मां वाच्या की नी? 


३ दितवारनं दाहाडे. सकला हातंन माणसों - 
काजे वारू कच्य 


१ अळते यू मंदिर मां गू चाँ सारे - एक सुकला 

हात वाळ मांणस होत 

२ तेरे पर दोष लागाने करीन. य माणस चरवले 
- दाहाड. मांदला काजे वारू करें - तीनाक चूकीमां 
धरने करीन मांणसे टीपीन बस रया | 
३ तत्यार सकला हात वाळा माणसों काजे - कय 
की, उठ अने वीच मां उब रय 

४ तत्यार च्‌ तीन्‌ काजे कय्‌ की च्रवले - दाहड. 
रवराब काम. करने ब्रो वारलो करने - माणसंन 
जीव वाचाड.ने. जीव लेणें इनामा रवतो. शास्त्रन 
मत काय छे? अळने चे सूब गुपचूप - रया. 

५ अठते तिद्रं कठिन मनोंन करीन रिस मां - 
देरव्या. तीना मांदाला काजे कयो नांब हात कर. 
तत्यार च्‌ नांबू हात क्यू अने वारू होय गय. 

६ अळते मुरव्य पुढारी बाहर आवीन येशू काजे 
- कस काय नाश करजे करीन बाहर जाइन हेरो 
दीया सी विचार करने बाज्या. 


येशू रेट मादंला काजे वारू कच्य. 
७ अळते आपणा चेला काजे लीन दरिया भणी ,- 


गय. अने गालील मां रवता रवूब मांणसे तेरे - 
पछक गया. | 

८ यहदीया, यरूसलेम, इदोम, पले धड. वाळा - 
सोर व सिदोनंन आसपासन मांणसे तेरे पछळ - 
हता. जे येशू मठ मट काम देरवीन - रेट माणसे तेरे 
चॉ आया. 

९ तत्यार'रवूब गर्दी हयणे से, चेगंराय जासे - 
करीन, चेला एक नांव तीयार मेकणें कयो 

१० कारणं येशू रेट मांदला माणंसो काजे वार्‌ 
कऱ्यू. चे माणंसे दुखंणा वाळाहता. चे माणसे येशून 
- हात लागाड़नेनं करता तेरे पर पड़ता हता. 

११ जत्यार जत्यार भत लागला माणसे तेरेचा 
आया. तत्यार तत्यार चे कहतला की त भगवानम 
पन्य छे 

१२ तत्यार तीन काजे कायो की मेशे काजे - मां 
देखाड 


बारे चेला काजे कामें नेम्या. 


१३ जिने टेमे येशू बयड़ा चहड़ीन गय. तत्यार 
तीना काजे जू वारु देखायू. तीना - काजे बलाय. 
१४ तत्यार तेरेनं करता बारे चेला नेवाड़या. 

१५ चे बी आपणें पूठी रहणों जवे, माणंसोमां - 


देण 


रवता भते निकाळीन, शिक्षण देणे करीन तीनो काजे 
मकले. 

१६ च बारे जणांन नेवड़ करी, पछोछ खत / 
सिमोन काजे पेत्रस य नावं आप्यू 

१७ जबदीन पर्‍्य याकोब, अने याकोबन भाईस 
- यहान, तीनाक बो आनेरेसि (कराटणेन्‌ पुर्‍्यू) असं 
नावं मेक्‍्य 

१८ अंद्रीया, फिलिप, बर्थलमय, मत्तय, थोमा 
अल्फीन पर्‍्य याकब, तहय, सिमोन, कनानी 

१९ येश काजे धरीन आपण्य, चेल यहदा 
इस्कार्यीत | 


येश भतनं शक्ति से काम करे असे दोष - तेरे पर 
हत (यूजबाब ) | 


२० च घर आय तत्यार अतरी गर्दी हतीकी. तीना 
काजे रुटा खांणनें प्रसत निमेळे 

२१ य समळीनं उजाड़य छे माणसे, तीना काजे - 
धरने निकळया, काहा की तिंदरो कहणं हतकी. य 
गांडवायल छे 

२२ यरुसलेम खता शास्त्री पढारी आयाचे बी 

कहतला की. इनानं सैतान (भत) लागल छे. अने भतनं 
पदारीनं मदतसे भत काजे निकाले. 

२३ तत्यार तीनू काजे बुलावीन कयो की. भूत / 
लागल्‌ माणूस भत कस्‌ काहड़से? 

२४ आपस मां फट पड़े च राज नी टेके. 

२५ आपस मां फट पड़े घर बी नी टेके 

२६ खूद भूत दश्मल बंण्यों अने फट पड़ गई 

तत्यार च बी नी टेके टेमपर खतम हयण्य - छे 

२७ ताकत वाळा माणंसो काजे पैहले बन्धणों - 
पड़े तत्यार तेरे घर मां चरी कर सकतला 

२८ में तुमूक खरच कव्ह की माणसनं पर्‍या. काजे 
सब पापनं माफी हयसे 

२९ बाकी माणसे चूखला जीवन (म्हाणजे 
पविआत्मा) नूकता चीनी नीदां कर से तीन काजे 
माफी निमेळे. पण चे हमेशानं करता पापनं दोषी 
बणसे 

३० तीना काजे भत लागल ळे. असे चे कहतला 
करीन य कयो 


येशन भाई बेटा. 


तत्यार तेरा भाई अने आईस बाहर खता 

खबर - दिन तिनाक बुलाया. 

३२ तेरे चाँ आसपास रेट माणंसे हता. चे कहणें 
लाग्या की बारथा तारा आईस अने भाइस तारु हेर 

 करतला 

३३ तिन्‌ काजे जबाब आप्यू की. कूण मारी 

आइस - अने भाईस. 

३४ अठते तेरे आस पास बसला माणसे हता 

तिनक देखीन कयो की ये मारा भाइस आइस छे 

३५ ज कंण भगवानन्‌ इच्छाप्रमाणें वागे. चे मारा 

_ भाइस, चे मारी बंहणीस. अने ची मारी आइस 


वेरनी करन्यान दाखल. 


४ १ अळी दरिया धड़े जाइन च्‌ शिक्षण देत्‌ हत्‌. 
तत्यार - तीना साथे माणंसोंन भीड़ हय गय तेरे शी 
च्‌ दरिया मां - एक नावं पर वश्यू तत्यार सूब 
माणंसे दरिया धड़े जमीनी - पर उबा हता 

२ अळने च्‌ दाखल दिन शिक्षण देता देता तीन्‌ 
काजेकयो 

३ समळ देख्‌ एक वेरने वाळू मांणूस वेरनी करने 
निकळय्‌. 


४ वेरता वेरता असो हयो की. थूलाक बीज वाटे 
पर - पड़या, तीन्‌ बीजक चिड़ा खाय गया. 

५ काही बीज दगड़ा काकरानं जमीन पर पड़या 

चे खूप धुळ नी हयणे से बीज छाटा उग्या 

६ अळी दाहडू निकळय्‌ तत्यार तप मां चे 
धुमचाय - गया. मुळे नी हयणें से मटा नी हया चे 
सक गया 

७ काही बीज काटावाळा झाड़ मां पडया. झाडे - 
मटा हयणें से चे मटा नी होय सक्या. तेरे शी कमाई 
- नी आय संकी 

८ थूलाक बीज वारला जमीन मां पडया चे उग्या 
- अने मटा हया. अळते कमाई तीसपट, साठपट, 
सौपट. 

९ अळते चू कय की. जेरा समळनेनं कान रू. चे 
समळे. | | 

१० बारा जणां एने साथेन माणंसे इना दाखलानं 
बारा - मां पछया. 

११ चू तीना काजे कयू, भगवानन्‌ राजंन बारा मां 
तुमू - काजे सारी वाते दाखला से कहणं पड़से. . 

१२ एरेनं करता चे देखे बाकी देखाय नी. 
समळेपूण - समजये नी तेरे शी तीद्रं मन वळावणेनं 

पापंन - माफी नी जड़े ; ३ र 
१३ च तीन काजे कय की. य दाखल तमक - 
समजाय नी काय? ती सब दामला कस काय - 
समजायसे | 
१४ वेरने वाळ भगवानन वात वेरे | 
१५ वाटे पर भगवानन्‌ वात वेराये, चे माणसे ये 
- छे की. भगवानन्‌ वात समळे भूत आवीन तीद्रें - 
जळ बचन ली जातल्‌. 
१६ चे वचन काकराळी जमीन मां वेऱया. चे 
माणसे - ये छे की. खुशी से देवनं वात समळया. 
१७ बाकी काहिं कमाईनं मुळे नी हयणेंसे थोड़े 
टेमे - टीकाऊ धऱ्या. तीद्रें वचनो कारणं त्रास, 
आफत. आवी की. चे ठकरायतला 
१८ काटा वाळा झाड़ो मां वेर्‍या चे माणसे ये छे 
की. चे भगवानन्‌ वचन समळया. | 
१९ अळते घर बारनं फिकिर, मालधनंन, अने दिसरी 
- वातेनं लालच, से वचनोक दाबीन तेरी बड़ती - 
खतमं हय गई. 
२९ वारली जमीन मां वेरलो छे. चे ये की. वचन 
- समळीनं मान करे, तीस, साठ, सौपट, कमाई 
आय तला. 

दिवानं अळी बीजनं दाखल. 


२१ अळी च्‌ तिनक कयो की, दिव माप अने - 
खटली तळे मेकतला काय? दिव, हमेशा दिवान 
जागेच मेकेजे काय? 

२२ कारण तेरो मतलब य छे की, उघड होये असं 
काहींही - ढाकलो नीहोय. नी फैलाये असं ढाकलं 
नी होय. 

२३ जेरा समळनं कान छे चे समळे. 

२४ अळी च॒ तीन काजे कय की, जे कव्हे अने तेरे 
= बदल खबरदार रहजी - जिने माप से त॒ मापनि 
- आपे तीनेच मापसे मापीन आपसे, नी जादा भी. 
५ काहा की जिना जळ छे. तीना काजे जास्ती 
आपसे जीना जळ निमेळे. तिना जळ हसे नी हसे च - 
निकाळ लेसे 

२६ अळी च कय की, भगवानन राज असच छे 
जस काय एक माणस जमीन मां बीज वेरे अने - 
राती सय जाय सन्दारे उठे 

२७ अळते चे बीज उगीन मटा हये. पण वेरन्या 
- काजे नी समजाये य कस काय हये 

२८ जमीन आपच कमाई आपे, पेहले उगे, अळते 

कणीस अळते दाणा. 

२९ कमाई तीयार हय जाय ती. तत्यारुच चे - 
दातळा लीन तीयार रव्हे. की काटणेनं टेम आई गई 
३० अळी च्‌ कयो की. देवनं राजनं बारा मां कस 
- क व्हीन समजाड़ने कसू काय दाखल देय? 

३१ देवनं राज राय दाणां सारख छे, जे जमीन मां 
- वेरते टेमे इने धरती पर आखा बीजमां खता 
बारीक रव्हे 

३२ वेरनी.होयणेनं अळतेचे, झाडो मां उगे नें - 
मटा हये. अने असा मटा - मटा डाळया फटतला 
की, तीना झाडनं सावळी मां चिल्ला (पक्षी चिमण्या) 
वस्ती करतला. 

३३ अळी च्‌ दाखल दीन तीद्रें समज प्रमाणे, वचन 
तीन्‌ काजे समजाड़त्‌ हत्‌. 

३४ अने बिना दाखला काय बी नी कहतल, तेबी 
- एके जागे आपणो चेला काजे समजावीन जावीन कहत 
हत - 


येशू आंजी काजे थमांडे. 


३५ तिनेच दाहड़े सांझून टेमे च्‌ तिनक कयो की 

- आपंण पले धड़े जाजे. | 

३६ तत्यार माणंसनं गर्दी छडीन तसच नावं मां 
बसीन तीना काजे लिज्या तत्यार दिसरा नावे - बी 
तीद्रें पुढी हता. 

३७ अळते दरियानं पाणी मां वादळो आवीन - 
नावं काजे टकराय ती. तत्यार नावं मां पाणी भराय 
- गयो 

३८ तत्यार च्‌ नाव मां पछछ गादी पर सवत हत्‌ 
तत्यार तीना काजे नीदं मां खत जागाडयाने हे 
मास्तर आपंणी नावं पाणी मां बडे, तसे काजे - 
काय नी लागे काय? 

३९ तत्यार च उठीन आजी दटाडयू, ने कय - 
- की. हग्रय, ती ची आंजी एक दमं बन्द हयगई. 
४० अळते तिन्‌ काजे कय की. तुम्‌ असा कसा - 
बिहतला तुमूक विश्वास नी हयो काय? | 

४१ तत्यार चे खूब घाबराया अने आपस मां 
कहणे लाग्या की यू छे तरी कूण? दरीयानं आजी. 
एरो अवाज समळे: 

गरसे कर भूत लागल्‌ मांणसों काजे येश्‌ वारू करें. 


श १ अळते चे दरीया पले धड़े, गरसेकर देश मां 

- आया 
२ अळते च नावं मां होत तत्यार एक गांडवायलं 
- माणूस मसाणं मां खत्‌ निकळीन येशू काजे भेटय. 
३ च गांडवायल माणंस मसांण मां रहतल, तीना 
_ काजे साखळे करीन बान्ध्या. ते बी च कदा काजे 
नी आवराये | 

४ कारण तीना काजे रेट कावा साखळे करीन - 
बान्ध्या. ते बी तीना काजे टकड़ा टकड़ा कर - 
नारवे. तीना गाडंवायला काजे ठिकाणा पर लावणें 
- खब कठिनं हतो 


५ च हमेशा रात अने दाहड मसाणं मां रव्हे 
बयड़ा - मां आयड़त फिरे, खद.काजे जखम कर 
लेये | 

६ दर खत देख्य दवडीन येशनं पाया पडय 

७ अळी च॒ मटे आयडीन कयो की, भगवानंन, 
पुऱ्यू - येश आमरे इचंमां काह आय्‌. मी तसेक 
देवने आणं घालीन कयो, त॒ मेसे पीड़े मां. 

८ अछते येश तीना काजे कयो की खराब शत्ति 
माणस मां खती निकळी 

९ तत्यार तीना काजे पछयो तारो नाव काय छे? 

मांर नावं सैना छे. आमसबछे 

१० अळी च विनंवणी करीन कयो की, आमरा 
देश मां झणीं मकले 

११ बयडा धड़े एक सवरंन टळ चरत हत 

१२ तत्यार भत येश काजे कयो की. आम काजे 
सवरनं टळामां जाणेनं हकमं दे | 
१३ तीन्‌ काजे च्‌ हकूम देदू. अळते ची खराब - 
शक्ति तीना सूवरनं ट्ळामां भराया. दूय हजार - 
सुवर काजे किराड़ा मां खतू पाणीमं बुड़ीनं मर गया. 
१४ सवर चारन्या ढासीनं गया, खेत वाळा गांव 
- वाळा माणंसोक असी खबर देदी. चे तीन्‌ काजे जे - — 
देखणें गया | 
१५ येशचाँ आय. तत्यार भतनं शक्ति वाळ - 
माणंस आपसा कापड़ा पांघरीन बस रहल चे 
घाबाराया | 

१६ जे मांणसे सवरन टळा काजे देख रया हता. चे 
मांणसे दिसरा काजे खबर देदी 

१७ तीना काजे तिन वीन करीकी. आमंरा भागों 
मां - खत जा | 

१८ च नावं मां बसीन जातल तत्यार. पेहले - 
भत लागल माणंस कहणें लाग्यो की. मेसे काजे - 

तेरे चाँ रहणें दे 

१९ तत्यार तीना काजे कय की. त आपणें घर जा 
येशू तारे उपर कसी दया क्यू, च धर वाळा माणसों 
काजे कहजी. 

२० तत्यार चाँ खत निकळय्‌,तेरेनं करता जी दया 
करली - हती, ची दकापलीस भागोंमां माणंसों 
काजे कयो चे - माणसें विचार मां पड़या. 


येश्‌ याइरानं पुराय काजे वारू कऱ्य. 


२१ येशू दरिया मां खत्‌ नांव मां बसीन पल धड़े 
- गय. तत्यार तेरे चा रेट माणसे आया. दरीया - धडें 
हत्‌ 

२२ एक मट मंदिरनं पढारी आवीन येशन पाया 
पड़य 

२३ च तीना काजे विनंवणी करीन कयो की, मारी 
- नान्ली पुराय मरने टेक रई त्‌ आवीन तीनी पर - 
हात मेक ची वारू होइन जीवती रहसे. 

२४ अळते चूतिद्रे पुठी गय्‌. तत्यार तीना -पछळ 
रेट माणंसे चालीन गर्दी करतला - हता. 

येश एक पगराळा वाळी बाई काजे वारू- कऱ्य. 


२५ अने चां एक बारा बर्षेनं पगराळा से बीमार 
होती 
२६ तीनी परायंन दवाखानांन खबखर्चकरीन बी 
काय फायदू नी हयू तीनीक खूप त्रास होत्‌ पणं 
काहीनीं दवा शी ची वारू- नी हयी. व्या 
२७ येशूनं बारा मां समेळ होतो अळते ची 
खूबमांणसे - हता. तेबी पुराय चाँ जाइन येशूनं 
कापड़ानं हात लागाडया वारु होय गई. 
२८ कारणं ची कहती हती की. में तेरा कापडानं 
हात -- लागाडीस तेबी वारु होय जाइस. 
२९ तत्यारुच तेरो खून बन्द होय गयो मररे काहीं 
- तरी नवीन होय गयो. असं तीनीक मालमं पड़यो 
३० येशू काजे मालमं पड़यो की. (मारा कापड़ा 
- काजे कद हात लागाड़या कारणं) मारी काहीं तरी 
शक्ति गयली अस मेसे मालम पड़े - मेशे काजे 
कणं हात लागाडय? 


३१ येशक कयो की., तारें चां रेट माणंसन गर्दी 
- होती टीबी तू, कव्हे की मेसेक कणं छीम्यू? 

३२ ची दरवणां वाळी प्राय येशनं हात 
लागाडया. तीनीनं आस पास देरवणें लाग्यो. 

३३ ची प्राय मे वारू होय गयी, य जाणीनं - 
बीहती - बीहती तेरी रवरी वात येश काजे कव्ही. 
३४ येश तीनी काजे कयो की. पराय तारे विखास 
- से ते वारू होय गई खशी से जा. दरवणांमां खती 
वारु होय गई 


येश याइरानं पुराय काजे वारू कऱ्य्‌ 


३५ च बलतच हत मंदिरनपंढारीनं घर चाँ रवता 
- माणंसे आवीन तीना काजे कथोकी, पराय मरगई 
- मास्तर काजे काह तकलीत देतला.? 

३६ बाकीयेश तीदां बलना भणीं ध्यान नी देद 

तीना पढारी काजे कयो की. बीहे मां जाराक 
विश्वास - धर | 

३७ येश पेत्रस, याकोब अने याकोग्बनं भाइस 
यहांन - इद्रें शिवाई कणीं काजे आपणें पठी नी 
आवणे देद. | 

३८ आळते च मांदिरनं पढारीनं घरन चाँ आय 

मांणसे रडतला असो तेरी नजंर मां आयो 

३९ येश्‌ घर मां गयू अने कयो की. तुमु असा - 

काय रडतला? पुराय मरी नी सुवणें बाज २६. 
४० तत्यार मांणसे तीना काजे हासँणें लाग्या. सुब 
काजे बाहर मुकली दीन. तेरे पुठी काहीं माणसे आसी 
बासा काजे - लीन पुरायंन चाँ गया. 

४१ अळते येशू पुरायनं हात धरीन कयो की. - 
“दलिताकम'' एरो मतलब छे पुराय में तसे - काजे 
कव्ह, उठ. | 
४२ तत्यारूच ची पुराय उठीनं चालने बाजी - 
ची बारे वर्षनं हती. देरवणें वाळा माणसें - 
चक्कराय गया. | 

४३ कदा काजे कहती झणी असं हुकूम तीनीक - 
देद्‌ अने तीनी काजे रवाणें आपणें कव्ह 


छ येश नासरेथ गांव मां 


१ अळते च चां रवत्‌ निकळीन तेरो गांव गय 

तत्यार चेला बी तेरे पछळ हता. 

२ अळने च्रवले दाहडे च मंदिर मां आवीन 
मांणसों. काजे शिक्षण देद. रेट मांणसे तेरो भाषण 
समळीनं - थक्क हय गया, कहणें लाग्या य शिक्षण 
काँ जडयो? य ज्ञान कणं आप्य्‌? एरे हाथ से कतरा मटा 
काम - होये. - | 

३ च्‌ सतार अळीचे मरिया बाईन पुर्‍्यू - याकोब 

अंने योसे अने सिमोन छे चच कीय? अळी बहणीस 

आपणें पठी छेनी काय? असं माणसे तेरा बारा मां 

चकराया. 

४ तत्यार येश तीन काजे का कय की नेवत देण्यां 

माणंसनं मान होये अंस आरवे दर नी होये. पूण तिंद्रा 

देश मां अने घर मां मान नी होये... 

५ थलाक माणसे बिमार हता. तत्यार तिन पर - 

हात मेकीनं वारू कऱ्य तेरे शिवाई - मटं काम 

तीनाक नी करता आयो 

६ तींद्र भरस निमेळे य देरवीन तिना काजे जे — 

जदच लाज्य. अछते च शिक्षण देत-देत गांव - 
गांव फिऱ्य 


येश बारा चेला काजे कास सोप्य 


७ अळते बारे चेला काजे बलावीन जड़ी-जड़ी 
करीन तीन काजे मकल्या, अळी रवरांब आत्मा 
निकाळने अधिकार आप्य 

८ अळी च हकम कऱ्य की वाटये जाणेनं - करता 
लाक.ड धर लेय रूटा, झळनों, पश्या, बी झणी लेता 

९ ती बी रवासडा पेहरीन चाल दय काप डा - झणीं 
पेहरता ी | 
१० अळीच तीन काजे कय की काहना बी घरमां 
जाय ती घर छ.डता तक चाँ रहज ह आया 
११ जीने जागे मांणसे तम्‌ काजे बसा.डे नी, 
तुमरो - समळे नी. तत्यार तुम्‌ तिना घर मां रवता 
पायन धुळूझाटकीन निकळू आरवरी - दाह. डा 
मां च्‌ धुक्त तेरू पुराव्‌ होयसे. | 
१२ चे, चाँ रवता निकळया, तत्यार मांणसोक 
कयो की तम सब पाप छड 

३. रेट मणसमं स्वता भते निकळया, अने तेल 
लागा.डीन मांदला वारू कऱ्या 
बाप्तीस्मा करन्या यूहानन रवून. 
१४ हेरोद राजा, तेरे बारा मां समळया कारणं - 
तेर नांव, गाजेलो . हतो. चे कहतला की बाप्तीस्मा 
करन्य यहान मराला मां रवत. जीवत हय इनान 
करता असं मट काम होये [ 
१५ थलाक कहंतला य्‌ एलिया छे. नेवताळा मां 
- य्‌ एकच देवनं नेवताळ छे 
१६ बाकी य समळीन हेरोद:कय की यहानन 
मणंको तडय, च जीवत होय गय 

१७ आंपण्‌ भाइस, फिलिप, तेरी ला.डी हेरोदीया 
- तेरेनं करता काई मांणसे मुकलीन यूहान काजे - 
धरीन केद मां मेकय कारणं तीनी पुराय पुठी हेरोद 
राजानं छाक [विवाह] कऱ्य्‌ 

१८ यहान तीन्‌ काजे कयो की. आपणा भाइशनं 
- ला.डी रारवणें वारू निमेळे 

९ तेरेनं करता हेरोदीया तेरू रवून करने विचार 

- मां हती. पण तेरो काईंनी चाल्यो 

२० कारण यहान ध"? डाय तेरेनं करता हेरोद - 
राजा बिहतल्‌. अळी तेरी रारव वाळी करत्‌ होतू. 
यूहाननं कहणं कठिणं हत. ते बी समेळता हता. . 
२१ अळते सप दाहड आय्‌ तत्यार आपंण जल्म 
- दाह.डा.पर आपणां पुढारी माणंसे तसाच गालील 
- भागोनं पढारी माणसे काजे रवाणेन नेवतो देदो. 
२२ अळते हेरोदीयांन पुराय जाइन नाच करी. 
हेरोद - एने तेरे पठी रवाणें बस रया हता तिनुक 
रवशी - करी. हेरोद राजा प्रायक कयो की ज काय 
मांगे च - में आपीस 

२३ हेरोद बचन देद की, आधोराज मांगसे तेबी 
- में तसे काजे आपीस. | 

२४ तत्यार ची बाहर जाइन तेरी आशीष काजे 

कयो. में काय मांगो? तेरी आइस तीनी काजे कयो 
की. बाप्तीस्मा करन्या यूहानन मुणंको (मागं) 
२५ तत्यार ची छाटी-छाटी राजाचाँगई. अने - 
कयो की. बाप्तीस्मा करंन्या यहानन मंड - त.डीन 
परात मां मेकीन मेसे आप. | 

२६ तत्यार राजा रवब नराज होय च पेहेलेच - 
वचन देणें से जे माणंसे रवाणें बस रया हता. तेरे शी 
तिनी काजे मना नी कऱ्य 

२७ तत्यार राजानं एक पहरेदार माइन एक 
शिपाई - काजे जेल मां मकलीनं यहानन मणंको 
त.डीन - लावणें कयो. | 

२८ तत्यार च यहानन मणंको त.डीन परात मां 
मेकीन तीनी प्राय काजे आप्य तत्यार ची - पराय 
तेरी आशीष काजे आपी 

२९ यसमळीनतेरा चेला आया. जेल मां रवता 
- लास मसांण मां ली गया 

बारे चेला पख आवणें | 

३० अळते चे आरवा चेला येशन चाँ एकठा हया. जे 
- जे काम कय्या अने जज्ज माणंसो, काजे 
शिका.डय च तीन काजे कयो | | 
३१ तत्यारच चेला काजेकयकी.तमबय.डामां 

- आराम करने जाऊ. याँ सारे रेट माणंसे आवे - 
अने जाय तेरे शी रवाणेनं बी प्रसत नीमेळे. : 
३२ तत्यार चे नांव मां बसीन दरीया पल ध.डे - 
सनले जागे गया 


३३ तत्यार माणसे तीना काजे निकळतला देख्या 
उळरवी लेदा, रेट माणसे गांव मां रवता चाँ अगळ 
गया 

३४ येशू नांव मां रवतू उतऱ्यू तत्यार चू रवूब - 
माणंसन गर्दी देरवी, चे माणंसे बिगर गवाळयानं 
बकड. साररवा होता. तत्यार तीना काजे दया 
आवी. अने च तीनक रवब शिक्षण देणें लाज्य 


पांच हजार माणंसों काजे रवाणं आप्यू 


३५ दाहाड़ जाइन वे ळा होय गई. तत्यार चेला - 
तिनानं चाँ आया. कयो की याँ घणां - बय.डा मां 
दाहड़ जाई रयू. | 

३६ तत्यार आस पासन रवे.डा मां इन्‌ माणंसोंन 
करता. बेचावयता खाणं लेणें कयो | 

३७ च तीन काजे कय की तुम्‌ इन्‌ माणसों - काजे 
रवाणें आय्‌ चेला तिनाक कया, आमू -दूय सौ 
रुपयानं रूटा वेचायता लीन रवाणें - आपजे? 

३८ च तीन काजे कयो की तमरे जळ कतरा - 
रूटा छे? इना माणंसोनं चाँ जाइन तपास -- कऱया 
तत्यार पांच रूटा अमे दय माछा - जा.डया. 

३९ अळते चू अलग अलग चारा पर पगांत - 
बसणें कयो 

४० तत्यार सौ सौ अने पचास पचासनं टळा 
करीन पगांत बश्या. जसा ढाळया साररवा 

४१ अळते च्‌ पांच रूटा दय माछा लीन - स्वर्ग 
भूणीं भाळीनं आशीवदि मांग्य रूटानं, टक.डा करीन 
चेला काजे वाटणें कयो दय - माछा बी वाटणें कयो 
४२ सब. माणसे पेट भरीन रवादा 

४३ रहला रूटा एरवठा कऱया ती बारे टपला 
भराया, माछान बी ट कड़ा रया गया. 

४४ रूटा रवाण्या माणसे पांच हजार हता. 


येशू पाणीं पर चाले 


४५ अळते, में इन्‌ माणसों काजे रवबर देये तम 
इनी नांव मां बसीन दरियापल धडे - बैथ सेदा मां 
जाऊ असं कहताच चेला काजे - मंकल्य. | 
४६ अळते माणंसो काजे समजाडीन यशे चालच 
ब यडा मां प्रार्थना करने गय. : 

४७ रात फड गई तत्यार नांव समदंरन इचमा 
येश एरवल्‌ जमीन पर हत्‌. 

४८ नाकडा लाकडा हालेवता-हालेवता घाबराय 
- गयला, कारण की नावन सामने से हवाहती च्‌ 
रातीनं टेमें पाणी पर चालत्‌ आय्‌ तेरू अग्‌ जाणें विचार 
४९ चेला येश काजे पाणी पर चालतल्‌ देरव्या ती 
चे भूतडो छे करीन आइड़ वळया. 
५० चेला तीना काजे देरवीन रवूब घाबराया - 
हता - तत्यार च्‌ लगेच तिद्रें शी वात चिन - करने 
वाज्य्‌. हिमंत धरू में छे बिहू मां. 

५१ अळते च्‌ नाव मां बसीन तीद्रें चां गय. तत्यार 
हवा फड़गई चे मने-मने विचारमां फड गया. 

५२ कारणं की रूटा रवावडिया, तीना बारा मां 
तीन्‌ काजे काय नी समजाये. तीद्रो मने - कठिन होय 
गयला होता. 


येशू - गनेसरत मां रूगायला मांणसक वारू कर्‍्यू.. 


५३ अळते दरीया पले जाइन गने सरेत गया. नांव 
बांद मेकी. 





५४ चे नावं मां रवत्‌ उतर्‍या तत्यार - माणंसे 
तीना काजे उळरव्या. 

५५ अळी सूब भागो मां माणसे ढासता भागता - 
फिर्‍या. जाँ येशू मालम फडे समळे चाँ - सारे 
रवाटला पर मेकीन मांदला काजे तेरे चां लाया. 
५६ अळते च्‌ रकेडा गांव मां शहर मां रवेतो - 
मां काँ बी जाय चाँ सारे तेरे चाँ मादंला - माणंसों 
काजे लावीन मेके. चे माणंसे तारा - काफ्डा काजे 
तरी हात लागाने दें असा - विनवणी करे जत्रा 
माणसे छिबे तत्रा - माणसे वारू होय जातला. 


\9 परीशी माणंसे उपर उपर रवरो देरवाडे. 


१ तत्यार आरवा यरूसलेम रवता, परूशी-परूशी _ 
भेळा होइन तेरे चाँ गया 

२ चे तेरा काहीं चेला काजे विना हात धवे रवातला 
देरव्या 

३ परूशी अने यहूदी माणसे जनीरीत पाळणीं पर 
हात धुया शिवाइ रूटा नी रवाय. 

४ हाट रवता आवे तत्यार चे पाणी रितडे शिवाई 
रूट नी रवाय. तसाच, गागर, तळया, ठाहरा धवणें 
असी जनी रीती चे पाळतला 


जैव 





५ एरे पर रवता परूशी व शास्त्नी मांणसें - येश्‌ 
काजे पछया. तारा चेला हात नी धुवे ने रवाय, काई 
नी करतला चे ज ना - माणंसों साररवा पांळणी 
काहनी नी पाळतला? 

६ च तीन्‌ काजे कयो, ढोंगीं माणसानं - बारा मां 
यशया नेवताळ वारू लिरवी. आपल्‌ छे. य मांणसें 
हटो पर मेसे काजे - माने बाकी मन मां रवता दर 
छे. | 

७ चे बिना कारण मारी भक्ती करें ये - सासतरनं 
नांव करीन शि काडतला पूण चाँ माणंसंन नेम छे. 
८ तुम्‌ भगवानंन हकूम बाजू मेकतला एने, तुम्‌ 
माणसोनं पाळणी पर चस्टीन रव्हे. 

९ अळी च्‌ तिन्‌ काजे कयो माणसोनं पाळणीनं 
करता. तुम्‌ भगवानन हकूम तूडनेंन करता वारू 
रस्त्‌ हेऱ्या. 

१० कारणं मोशे कहलो छे की, तू आपणी - 
आसीन बासनं मान राख ज्‌ कद्‌ आपणा, आसीन 
बासंन नीदां करसे च कायम - मरनो जवे. 

११ बाकी तुम्‌ कहतला की. एकद्‌ आपणां बासक 
आसीक कव्हे की. य में पृसणेंन करता चडा - वले 
छे. 


१२ तत्यार तम्‌ आपणा बास आसीक काजे सेवा 
- नी करने देये. 

१३ असा रीती से आपंणू जनी रिती भातीस देवनं 
= वचन रद करतला, अने दिसरी बी वातें करतला. 


कपटी मन 


१४ तत्यार माणसोनं टूळाक पछा बुलावीन कय 
की; मारी वात समळू अने समजी लेय्‌. 

१५ माणसोनं बाहर खतो माहंत जाई चो नी 
बिगाडे ती माणंसोन मांहत खतो बाहर आवे, ती 
चोच - बिगाड़े 

१६ जिना कदान समळणेनं कान होय ती समळे 

१७ अळते चू माणंसो मां खतू निंकळीन घर गय्‌. 
- तत्यार तेरा तेरा चेला तिना दाखला न बारा मां 
पृछ्या. 

१८ तीन्‌ काजे च्‌ कयो की. तुम्‌ बी अनाड 
छेकाय? जो बाहर खतो माणंसोनं मांहत जाई चो नी 
बिगाड़े; तुम्‌ काजे नी समजाइये काय. 

१९ कारण तेरो मन मांनी पण पेट मां जाय. चो 
जीरीन पेट खतो बाहर होय जाय, तेरे शी सब खाणों 

चुखलो ठेराय. 

२० अळी च्‌ कयो की माणंसोंन खतो बाहर 
निकळे - चो माणंसों काजे बिगाड़े. 

२१ माणसंन मन मां खता खराब विचार निकले. 
२२ खराब काम, चूरी, खन, बायरा धरने, 
लालच, रिशवाळ, झगड करन्य, मात भर 
गांडापंणा - (अनाड़) खराब नजर, नीदो, लच्चाई 
२३ यी आखी बात माहीं खती निकळे कळे अने माणसों 
- काजे बिगाडे. 


येशू स्रफूनी बाईनं भूत लागली प्राक वारु करी. 


२४ अळते च्‌ चा खत्‌ निकळीन सोर भाग मां गय 
च ची एक घर मां गय. काह की चौ समेजंण - नी 
जूवे असं तेरो मन मां होतो, ते बी तिना काजे - 
डकाई रहणें कठिन हतो. 

२५ पूण तीनी नान्ली पुरायंन भूत लागल्‌ हत्‌. 
असं एक बाई तेरे बांरा मां समेळे ली हती. अने - 
बाई येशुन पाया पड़ी. 

२६` ची बाई हेलेणी हती पुणं ची स्रफनी जातीनं. 
हती. जी येशू काजे कहणें लागी की. मारी पुराय - 
मां खत्‌ काहाड़. 

२७ चतीना काजे कयो की, पुर्‍या पेट भरीन खाणें 
दे. पुर्‍्यान रुटू लीन घरुन कुत्रा काजे - नाखणें वारू 
नी होय. | 

२८ अळतेची तीना काजे उत्तर आपी, बराबर छे 
- महाराज ते बी घरुन कमा बी पुर्‍या पारी न उसंट 
पड़े च खाय. | | 
२९ तत्यार च॒ तीनी काजे कयो की, तारो कहणं 
- पटयो जा. तारी प्राय मां भूत निकळी गयू 
३० अछाते ची आपणें घर गई. पुराय - घर मां 
आथ्रुणों पर पड़ रहली देखी; अने तेरे - मां खतू 
भूत निकक्की गयू, अस बी तीनी काजे - देखाय. 


येशू बेहरा अळी बूबड़ा मांणसों काजे वारु कऱयू. 


३१ अछते च्‌ सोर भागोमंखत निकळीनं, 
दकापलिस - माइन गालील दरीया भूणीं पछ आय्‌. 
३२ तत्यार माणसें बेहरा एने बबड़ा माणंसो 
काजे - तेरे चौ लाया. चे माणसे इन्‌ माणंसो पर हात 
- मेकीन प्रार्थना कर असी बिनवणी कऱया. 

३३ तत्यार तीना काजे. माणसों मां खत्‌ बाहर - 
लीजाइन तेरा कान मां आगूंळ घाली. अळी थृपीनं 

तेरी जीबकाजे हात लागड्यू. 

३४ अळी च॒स्वगं भणीं भाळीन उसासे नाखीन - 
कयो की (इप्फाथा) एरो मतलब छे की - मंकळो 
होय. 

३५ तत्यार तेरा कान उघडी गया. अळते तेरी - 
बबड़ी जाइन च बलने लाग्य | 
३६ तत्यार च्‌ कयो क॒दाक कहता झणीं 
असंसमजाड़ीन - कयो, पण च्‌ माणंसोंक कहता - 
कहता गया. तसं - माणंसोंक - मालम होयतो 
गयो. 

३७ अळी खब मांणसे चककराय गयला, एने 
कयो - की च्‌ सब काजे वारु करल्‌ छे. बेहरा काजे 
- समंळणेन, बुबड़ा काजे बुलनेंन ताकत आपे. 


चार हजार माणसोंक रुटा खावाड़णें. 


८१ तीन दाहड़ा मां असं हयो की. खब सटा 
माणसोंन टळा तेरे पठी हता. तीद्रें जळ खाणेंन नी 
हतो करीन च चेला काजे बलावीन कयो की 

२ मेसे काजे इन माणंसोक देखीन तरस आवे 
कारण - ये माणसे मारे पुठी तीन दाहाड़ानं छे. तीद्रे 

जळ खाणेन सीदों नी होय क्‍ 

३ में तीन काजे भकला मकली दीस ती चे वाटे - 

थाक जाणें होय रया कांही माणंसे दूर खता आवला 

- छे. 

४ तेरा चेला तीना काजे जबान देद की, इद्रां पेट - 

भराये अभा रुटा इंन्‌ बयड़ा मां का खता लावजे? 

५ च्‌ तीन्‌ काजे पुछय तुमरे जुळ कतरा रुटा छे. चे 

तीना काजे कयो, सात रूटा छे. 

६ अळते च्‌ मांणसों काजे भूई पर पगात बसणें - 

` कयो. चे सात रुटा लेद. एने देवनं आशिवदि - 

मांग्यू रुटा भांजीन चेला काजे आप्य. अळते - चे 

मंगातक वाटया. 

७ अठीतीद्रें जुळ थूड़ा माछा बीहता. तीन माछां 

- पर भगवांनंन्‌ आशिर्वाद मांगीन चे माछा बी - 

वाटणें आप्या. 

८ पेट भरीन रुटा खाइन सात पाटया (सात 
खिल्ला) टकड़ा भर लेदा 

९ रूटा खाण्या माणसे चार हजार हता. तीन्‌ काजे - 

खबर दीन मुकल्यू 

१० अळते च्‌ आपणां चेला भेळत्‌ नावं मां बसीन 

- दल्मनुथा भागों मां आय. 

येशंन चेला कम समजदार (विरोध) 


११ अकछते च परुशी माणंसे गरबड़ करने लाग्या. 
तेरी परि कश्या देखणेंन करता स्वर्ग मां खतो 
निशाणी माग्यां. 

१२ तत्यार चू खुदनं आत्मान कप्टी होईन 
कयोकी, यी पीडी मारे जळ काय मागे.) मे तुम काजे 
. - खरो कव्ह की, इनी पीडी काजे बिलकल निशाणी 
- नी जड़े. 

'१३ अळते च्‌ तीन्‌ काजे छड़ीन नावं मां बसीन 
दरीया पल धड़े गय. 

१४ चे सुटा लेणें विसरी गया हता - तीकद्रें पुठी 
नांव - मां एकच रूट हत. 

१५ अळी च्‌ बारीकाइ से कय्‌ की, मतलबी 
परुश्या - सी अळी हेरोद मतलबी सी समांळ. 
१६ तत्यार चे आपणें जूळरुटा नी होय असा - 
आपस मां वात करने लाग्या. 

१७ य समजीन येश तीन्‌ काजे कयो की. तुमरे - 
जळ रुटा नी होय अस्‌ विचार काह करतला? तम 
काजे मालम नी होय काय? यं तम॒ काजे -- समजांये 
नी काय? तुमरो मन कठीण काहा हयो? 


4] 


१८ तमरा डळा होइन बी तम्‌क नी देखाये काय? 
कान होइन बी तम्‌क नी समळाये काय? तुमुक कयो 
नी होय काय? 

१९ में पांच हजार माणंसो काजे पाँच रुटा नी - 
खावाड्यू काय? रुटा खाइन कतरा खिल्ला - 
भर्‍्या? चे कया बारे ट्पला. 

२० तसा चार हजार माणंसोक सात रुटा खावा 
डया. तत्यार कतरा खिल्ला भर्‍या? चे कयो सात. | 
२१ तत्यार च्‌ तीन्‌ काजे कयो, तुमक हाजू 
समजाये - नी काय? 


येशू बेत सेदा मां आंदळा काजे नजर आप्य. 


२२ अळते च्‌ बेतसैदा मां आय; तत्यार माणंसे - 
एक आदंळा माणंसों काजे चा लाया. येशक - 
तिनान हात लागाने कयो. (विनंती केली) 

२३ तत्यार तीना आदंळाक, हात धरीन गाँव 
बाहर ली गय्‌ एने डळा मां थूप लागाड़ीन तीनापर - 
हात मेकीन कयो की, त्से काजे देखाये काय.? 
२४ अळते च्‌ उपर देखीन जबाब आप्य की. मेसे 
- माणसे देखाये. चे माणंसे झाड़ सारखा देखाये, ते 
बी चे चालतला. 

२५ अळी च्‌ तिनान डळापर हात मेक्यू, तत्यार 
- बारीक देरव्य, अळते, च्‌ वारु होय गयल अस 
देखाय्‌. 

२६ अळते तीना काजे घर मुकल्यू कयो की, इना 
- गाँव मां पाय झणीं मेकत्‌ 


पेत्रस येश यूच ख्रिस्त छे अस कबूल कऱ्यू. 


२७ अळते येश अळी तेरा चेला, पिलिपंन, 
कैसर्‍्यांन- आस पासन गांवों मां जाणें निकळया, 

तत्यार च्‌ चेला काजे पूछय की, मेसेक माणंसे काय 

कहतला? 

२८ चे तिनाक कयो की बाप्तीस्मा करंन्य्‌ यहान, 

कतराक माणंसे तीना काजे एलिया कहतला, 

काहीं- माणंसे तीना काजे देवनं नेवतळा माँ खत 

एक छे, असा कहतला 

२९ तत्यार च तीन्‌ काजे पय मेसे काजे तम - 

काय कहतला? अळते पेन्नस तीना काजे कयो की, तुम्‌ 

श्चिस्त छे. 

३० मारा बारा मां कदा काजे काईकहता झणीं. 

असी तीनूक ताकीत देदी. 


43 


येश्‌ मरने अछी जीवत होयणेंन पेहेले खबर देये 


३१ अळी च्‌ तीन काजे अस शिक्षण देद की .- 
माणसंन पुर्‍या काजे खूब दःख ससे मटा मटा- 
माणसे पुढारी नाकारसे, जीव बी - मारसे, तीन - 
दाहड्य मां पछ उठणं जररी छे. 

३२ यी वात च्‌ उघडी बुलत्‌ हत. ती पेञस - 
तीन्‌ काजे एक बाज लिजाइन कहणें बाज्य. 
३३ तत्यार च्‌ पछ वळीन चेलाक देरव्यू. अळते 
पेभस काजे कयो की. भृतड़ा त॒ मारे - सामने खत 
जा. कारणं तारी नजंर भगवानंन - नी होय ती 

माणंसोनं छे 


आपणी आत्मा छ्ड़नेनं नेवतो (खबर) 

अळते चू आपंणा चला पटी माणसों काजे - 
बुलावीन कयो की, ज॒ कणं मारे पछळ चालने - 
चाहे चू, आपंणी आत्मा छडंनों जबे. तीन काजे - 
मार्‌ रब्रश खांम उचलीन मारे पछळ चालनो पडसे. 
३५ कारणं जू कद्‌ आपंणू जीव वाचाड़णें देखें, च 
आपणा जीव काजे खवसे. ज्‌ कद - मारेनं करता 
अळी देवनं वचनन करता, मरेनं - तेरु जीव 
वाचसे. 

३६ काह की, माणंस आखी दनिया मेळावी, एने 
- खदंन आत्मानं नाश कर लेदो, ती तेरु काय - 
फायद? | 

३७ माणंस आपंणा जीवन करता काय आप 
सकतला. | 

३८ इनी छिनाळी पापी पीडी मां जीना काजे मारे 
- वचनंन लाज आवसे येश भगवाननदेव - दतो 
साते महिमा से पछ आवसे. तीने टेमे - तेरी लाज 
आवसे 


येशनंरुप बदल्य. 


९ १ अळीच तीन काजे कयो की. मे तम्‌ काजे 
- खरच कव्ह की. तुम याँ सारे उबा होय रया. इंद्र 
माइन काहीं माणसे असा छे की, भगवानंन्राज - 
शक्ति वाळा देखायता तक मरनेनं अनभव नी - 
आवे. | 

२ अळते छोव दाहड़ा मा येशपेत्रस, याकोब, अने 
यृहान पुठी एक सुन॑ले जागे उचले बयड़ा - मां गया, 
तीद्रें देखताच येशूनं रुप बदली गय. 

३ तेरा कापडा अत्रा झग-झग एने धवळा होय गया 

की. इनी धरती पर कदा माणंसोनं अत्रा धवळा - 
कापडा नी मेळे 

४ तत्यार मोशे अळी एलिया, येश पठी वात - 
करतला नंजरे पडया 

५ तत्यार पेत्रस येशू काजे कयो की, गुरुजी 
आपंण - याँ छेती वारु छे तीन मांडवा - बणांवजे 
एक तारेंन करता एक एलियानं करता, एक मोशेनं 
करता 

६ काय कहजे च तीन्‌ काजे नी समजाये कारणं - 
की चे घाबराय गयलाहता. 

७ तत्यार एक बादळतेरे पर आयो एने - साहछ 
कर लेद्‌. तत्यार वादंळा मो खत्‌ - आवाज आय 
की. यू मारु लाडक पर्‍य छे' तुम्‌ एरी वात संमळ. 
८ एक दम चे आस पास देख्या, तत्यार येश्‌ 
शिवाई - तेरे पुठी कद नी देखाया. 

९ अळते चे बयड़ा पर खता उतेरतला, तत्यार - 
चू अस्‌ हुकम देद की. तुम्‌ जो देखवला छे च - 
माणंसोन पुऱ्यू मरला मां खत्‌ जीव उठता तक - छे 
कदा काजे कहता झृणीं | 

१० य बुलनों मन माँ राखीन, मरने मां खत्‌ पछ 
उठणे एरा बारा मां चे एक दिसरा काजे पूरूणें 

बाज्या 

११ अळते चे पछया, पेहले एलिया आवणा जवे 
- असं शारत्री काह कहतला? 
१२ चे जबाब आप्य की एलिया आवीन सब - 
काई बराबर कर से. य खर छे ते बी मणंसोंन पर्‍य 
रेट दःख उठावसे तच्छ मानसे. असं तेरा बारा मां 
लिखलो एरो मतलब काय? 

१३ अळी बी में तम्‌ काजे कव्हे की. एलिया नेवताळू 
- आतल्‌, छे अळी तेरा बारा मां ज लिखलो छेती 
तीन्‌क जसो लाज्यू तेरी वात बणांवी. 


भत लागल पऱ्या काजे वारु करने चेला कमजोर 

१४ अळते च तेरे चौ आय, तत्यार तेरे आस 
पासंन माणसोनं गर्दी हती, तेरे पठी शास्त्री माणसे 
वाद - करतला, असं तीनाक काजे देखाये. 

१५ तीना काजे देखताच, सुब माणंसे थक्क होय 
गया एने दवडता जाइन, तेरा पाया पड़या. 

१६ च्‌तीन्‌ काजे पुछयू इद्रें शी काल - गुन वाद 

चाल रय? | 
१७ तत्यार माणंसोनं गर्दी माइन एक माणूंस - 
तीना काजे जबाब आप्य. गुरुजी मारु पर्‍ऱ्यू, बबड़ान 

शक्ति वाळू छे. तारे चा लावल. 


'१८ अळी च्‌ जा - जा तीना काजे धरे. चा, चा, 


भूयमा पाडे, मये माँ फेसट लावीन, दात - 
ककड़ावे, तीना काहड़नेनं करता चेला - काज 
कयो, च्‌ तीन्‌ काजे निकळुनी. 


येशू भूत लागल्‌ पुच्याक वारु कच्य. 


१९ इना पर कयो की, ये बिना विश्वासनं पीडी 
मां कॉ - तक तुमरे पुठी रहणें? काँ तक तम्‌ क 


वागो? तीना काजे मारे चाँ लाव. 


२० चे तीना काजे तेरे चौ लाया तत्यार - येश 
काजे देखीन बबड़ी शक्तिन पऱ्या काजे पीळीनं 
भुइमा पोड़ीन मँये - फेसट लावीन बड़ बड ने 
लाग्य 

२१ तत्यार च्‌ तेरा बासक काजे पछय इना काजे, 


|. 


| 


ओसं हयणेंन कतरा दाहडा होय गया? च्‌ तिना काजे ति 


कयो की, य्‌ नान्ल्‌ तीहींन असच छे 

२२ इना काजे खतम करने करीन, रेट कावा 
आगठा मां अळी पाणी मां नारव्य. य वारु होय णेनं 
शक होसे ती, त्‌ आमरे पर दया एने मदत कर. 

२३ यश तीन काज कया की, वारू होये की नी 
होये - का कव्हे? _ 

विशवास धरने वाळनं करता आखो शक्य छे. 

२४ अळत तत्यारुच पर्‍यानं बास कय की, मारु 
भरस छ. मारु कम भरस त दर कर 

२५ तत्यार माणसे दोडता आवतला देखीन, च - 
बुबड़ी शाक्त काज कय्‌ की, बुबड़ा बेहरा तसे - 
काजे हकम करो की, याँ खत निकळ, पछ - याँ 
` भरायत्‌ झणीं. 

२६ तत्यार चभत आइड़ीन एने पींळींन निकळी 
गय: चृ भरला सारख होय गय्‌. रेट माणसे तीना 
काजे मर गय असाकहतला. 

२७ पृणं येशू तीना काजे हात लागाड़ीन उब 
कत्य्‌ 2 

२८ अठळते चे घर मां गया, तत्यार चेला तीनाक 
पुछया आमूक भूत काहड़ता काहा नी आय? च्‌ तीन्‌ 
काजे कयो की, यी जात प्रार्थना शिवाई कबी नीं 
. निकले. 


येशन मरनेनं दिसरे कावा खबर 
३० अळते चे चौ खता निकळीन गालील भागो - 

माइन जाता हता तत्यार कंणीक कणीक यो, नी 
समजाय असं तेरे मन मां हतो. 

३१ कारण च्‌ आण्णा चेला काजे शिकाडात हत्‌ 
की - माणसन पऱ्या माणंसोनं हातो मां आपसे चे 
तीना - काज मार नाक से मरननं अळते तीसरा 
दाहडे च पछ - जीवत होय से 

३२ बाकी एरो बलनेन मतलब तीन काजे नी 
समाजाय तीना काजे विचार पस करने बिहया 
येशू राजोमं सुब खत्‌ मट कणं? 

३३ अळते चे अगा कफरनहमं गावं मां आया. च 
घर हत्‌, तत्यार च्‌ तिनूक बिचार्‍या की, वाटये तम 
काहनी बात करतला? 

३४ चे काइ बल्या नी आपणें मां सब खत - मंट 
कण छे? असी वाटये वात चाल हती 

३५ अळते बारे जणां काजे बुलावीन कय की, 
जमट होयणों जवें तीना काजे सबन सेवा करनो जवे 
३६ अळते एक नान्ला पर्‍्याक तीद्रे चां लाया च 
विलगीन धन्य एने कय | 
३७ ज्‌ कर्ण इन्‌ पुर्‍या काजे मंजर करे, च मेसे - 
मजर करे, चू मेसे काजे मुकल्य्‌ तीना काजे जे, मंजर 
कर. 

येशंन अळी दिसरा सेवकंन मान देयू. 


३८ यहान तीना काज, कयो गरुजी आपणां चेला 

नी - हाय असा माणस भत काहड़ मटा - मटा काम 

_ करतला देख्या. आम तीना काजे मना कय्या. च 
आपंण चेल नी होत 

३९ येश तीन काजे कय की मना करता झृणीं. ज 

मारे नावं से भते काहड़े अत्र मोट काम - करीन 

` अळते खड नी काहड़ सेक, असं कर्दानमळे 

४० कारणं आपणेंने करता वारु नी होय च आपण 

- काजे वारल छ 

४१ तम खिस्ती छे, करीन गिलास भरीन पाणी - 
आपसे च आपंण फळ नी चुक, अस खरच तुम्‌ - 

काजे कव्ह. 


दिसरा माणसों काजे खराब करने वाळू इशारू. 


४२ विश्वास मेकण्या नानंला काजे पाप मां पाडे. 
तीना काजे गळा मां. घट्टी बांदीन दरीया - मां 
नाखणो यो तेरी भलाइनं कारण छे. 

४३ तारू हात ठकर खाबाडें, तीना काज काट 

नाख, तेरे शी तारो भला छे. 

४४ दय हात हायनं बी तसं काजे हमेशा आगटों 
बळत रहस कबी नी उलाये. 

४५ तारु पाय तसे टुकर खावाडेंती त॒ तीना काजे, 
काट नाख. 

४६ लगंड होयंन भगवानंन राज मां जाणें वारु | 
दय पाय होन बी तू हमेशा आगठा मां जाणें वारु नी 
होय | 
४७ तारु डळ तस काज टकर खावाड ती तीना 
काज, काहाड़ नाख कारण की आदंळ हायनं 
भगवानन चा, जाणें तारनं करता वारलो छे 

४८ चा सार कीड़ा वी नी मर आगटी वी नी 
उलाय. असा दडंन जाग नाख दस, तर शी एक 
दवन राज मां जाणें वारु छं 

४९ हर एक माणसां काज आगटठा से साफ करिया 
जास. 

५० नण (खारा) वारला चीज छे तेरो खारला - 
पणं गयो तत्यार च खारलो स्वाद कसं बणावसे? तृम 
आपस मा नण रहणां देयू एक दिसरा शी वारू' रव्ह. 


विहाव भगवानंन बणांवल छे 


१०१ अळते च्‌ चौ खत्‌ निकळीन यड्दीया 
भागोंन यार्दनन पल धडें गय. तत्यार अळी माणंसोनं 
टळानं टळा, तेर ची आया, च्‌ वारलो शिक्षणं - देणे 
बाज्य | 

२ परुशीतेरं चौ, परिक्शा देखणेंन विचार - से 
. तीना काजे कयो की, अदमी बायरी काजे - छड़नेनं 
सासतर छ काय? 

३ च तीन काज उतर आप्य माश तम्‌ काजे काय 
- हकम दद? 

४ च तीन काजे कयो की. बायरी काजे छड़ने - 
मोश हकम आपल छे 

५ यश तीन काज कयो की, तमरो मन कठिन 
करीन य हकम तमरनं करता लिखीन मेकला छे 


६ पेयदा हयो तीन दाहाड़े खतो भगवान बायरा 
एने, अदमी अस्‌ बणांवल छे. 

७ इने कारण से अदमी, आपणां आशी बासाक - 
छड़ीन, आपंणी लाडी काजे मेळीन रव्हे. 

८ अळी चे दूय जणां एक होय से, पेहले चे दय - 
नी हता पणं हिमीं चे एक छे 

९ ज भगवान जूडय्‌ तीना काजे माणसे नी तुड़णों 
ज्‌वे 


१० अळते चे घर मां जाइन यूच सवाल तिनाक 
पुछयू. 

११ तत्यार तीनू काजे कयो, जू कद्‌ आपंणी लाडी _ 
छुड़ीन दिसरी करे, च॒ छिनाळो करें. 

१२ लाडी आपंणा लाड़ा काजे छडीन, दिसरु 
विहाव करे ती ची छिनाळो करें. 


नानंला पच्याक येश आशिर्वाद देये 


१३ अळते माणसे पऱ्या काजे तेरे चौ लाया. येश 
तीन काजे हात लागाड़से करीन, येशनं चेला 
माणंसो पर किच वाया 

१४ य देखीन येशू काजे वारु नी लाग्य, च तिनक 
कय की तीनो पऱ्या काजे मना मां करू, मारे चौ 
आवणे देय, असान भगवानंनराज छे 

१५ में तम काजे खरच कव्ह की, ज कणं पऱ्या 
सारक होय ती चे भगवानन राज मां जासे, ज - 

पुर्‍या सारख नी रव्हे तीना काजे स्वर्गन - राजंनी 
१६ तत्यार च्‌ तीन काजे धरीन तिद्रें पर हात - 
हात मेकीन आशिर्वाद देदू. 


मालदार मांणस 


१७ अळते च चौ खत वाटये लागणेंन टेमें - एक 
जणं दवेडत आवीन मांडा देकाडीन पछय त॒ वारल 
` गरुजी. हमेशानं जीवनंन वतन मेळावणें नं करता में 
काय करो? 

१८ येश तीन काजे कयो की, मेसे काजे वारल 
काह कव्हे? एकच देव छे तेरे शिवाई कद - वारु नी 
होय | 
१९ तम काजे हकम मालम छे ने? खून मां करे 
छीनाळ मां करे, चरी मां करे, झूटी गवाह - देत्‌ 
झणी, कदा काजे ठगतू झूणी: अळी आपंणा आशी 
बासान मान राखजी. 

२० च येश काजे जबाब आप्यू. गुरुजी आपंणी 
जवानी माँ खता ये सूब हकूम पाळतू आयू. 

२१ येश्‌ तीनो काजे देखीन तीद्रें पर मंग कऱ्यू. च्‌ 
तीनों काजे कयो तारे मां एक वातेन जरुरत छे. चू 

तीन काज कय जां, तारे जळ होय - नी होय च 
वेचीन गरीब माणसोक काजे आप दे. ती तसे काजे 
स्वर्गमा धन जडसे मारे पोळ आव 

२२ य सब्द समंळीन तेरो मयं उतेरलस सारख 
होय गयो एन निरसू होयनं जात रहलू कारण च्‌ 
खूब मालदार हत. 


माल धन भगवानन्‌ राज मां अडचन 


२३ तत्यार येशू आसपास देखीन आपंणा चेला - _ 
काजे कय की. भगवानंन्‌ राज मां जाणें कतरो - 
कठीन छे च देखो. 

२४ तत्यार चेला तेरा बलने पर चाककराय गया 

` येशू अळी तीन्‌कपूछ्य,' पऱ्या भगवानन राज मां 
जाणों कतरो कठीन छे 

२५ मालदार माणंसों काजे स्वर्गमा जाणों - खतो 
सुवीन नाच काम खतो उटडो जाणें - सपो छे 
२६ तत्यार सुब घाबराय गया. एक दिसराक - 
कहणें बाज्या. ती कणींन पापनं माफी होयणों - 
जगो छे 

२७ येशृतीद्रे भूणीं वारु देखीन कयो की, माणसों 
¬ काजे कठीन छे पूण भगवान काजे सूपो छे. 

२८ पेत्रस तीना काजे कहणें लाग्यू की, देख - 
आम सब छड़ीन तारे पछळ आया 

२९ यश तीन काजे उत्तर आप्यू की, म तम - 
काजे खरच कव्ह, ज मारेनं करता देवनं वचनंन 
करता घर बार, भाइ बहंणीस आसी -- बासाक, 
पुर्‍या पारी, खेतीवाडी छड़ली छे. 

३० असा माणंसोंक काजे तीने टेमे तकलीत 
भेळता - खुब सटा घर, बार भाई बहणीसं आइस, 
` पुर्‍या - पारी खेते, आवणे वाळा स्वर्गन राज माँ - 
हमेशान जीवन जड़िया सिवाई नी रव्हे. 

३१ ते बी पेहले हता चे छेहला एने छेहले - हता 
चे पेहला, असं खूब माणंसोनं होयसे. 


येश मरनेनं बारा मां तीसरे कावारवबर. 


३२ अळते चे उपर यरूसलेंम माइनं जाताहता - 
ती वाटये. येश्‌ तीद्रें पुठी हत्‌ तत्यार चे - घाबराया 
गया चे पछा नी आय सक्या. तत्यार च्‌ बारे जणा 
काजे बुलाबीन कयो की, आपणों काय होयण्यं छे. 
चो तिनूक कहणें बाज्यू. 

३३ देरव आपणं उपर यरूसलेम मां जाता, चाँ 
सारे माणंसोन पर्‍य (येशुखिस्त) काजे मुखी पुढारी 

याजक शास्त्रीन त्ताबा मां आपसे तेरू - दंड चे 
ठेरावसे. अळी तीना काजे नि धर्मी - माणंसोन ताबा 
माँ आपसे. | 

३४ अळी तेरी हासी उड.व से तीना पर थपसे 
अळी तीना काजे ठकसे. जीव लेसे, अळी च तीन 
दाहाडा मां जीवत होयसे 


याकूब अने यूहानंन विन वणी. 


३५ जब्दीनं दय पर्‍या याकोब यहान तेरे चौ 
आवीन कया की, ग्रूजी आम तारे जळ ज काहीं 
मागंजे, च आमरेनं करता आपे - अशी आमरी 
इच्छा छे 
३६ च तीन काजे कयो की, में तमंरेनं करता काय 
करो असी तमरी इच्छा छे. | 
३७ चे तीना काजे कय की. तम भगवानन 
महिमांन राज मां एक जणांक जेवड़य हातो भणीं 
एने एक जंणा काजे डाख र्‍या हात भणीं बसणें देजी 
३८ येश तीन्‌ काजे उत्तर आप्य. की. तम काय 
मांगतला चो तमकनी समजाये, ज गिलास में पीय च 
तुमू काजे पीवासे काय? ज में बप्तीस्मा लेण्यू चो तुम्‌ 

लेस काय? | 

३९ चे तीना काजे कया की, आम लीसकस्‌. येशू 
तीन काजे कयो की, ज गिलास में पिव्य छे च तम बी 
लीसकतला यो खरो छे. ` | 

४० पणं मारे जेवडय डाखर्‍या हातो भणीं बसणें 
मारु अधिकार नी होय. जीनानं करता तीयार करलो 
छे. तीनाच काजे जड़से. 


खरो मोठ पणं. 


४१ य समळीनं दस जणा याकोब - यूहान इन्‌ 
पर किचवाय्‌ (रिसवाया) 

४२ तत्यार तिन्‌ काजे बलावीनं च्‌ कय की. नि 
धर्मी माणंसोनं सता मान्य कऱ्या. जे तिद्रें पर जर 
करतला. चे माणसे तीद्रें पर अधिकार गाजाड़तला. 
य तमक मालमं छे? 

४३ बाकी तमरी वात तसी नी होय जू कदू मट्‌ 
हयणों जवे. च सबोनं सेवक हयणों - जवे 

४५ कारणं माणंसोनं प्रय॒ सेवा करीन लेणें नी - 
आय. ती च सेवा करने आय, रेट माणंसोन - पापनं 
माफी करीन आपणं जीव देणें आवल छे 

आदंळा बार्तीमय काजे नंजर आपी. 


४६ अळते चे यरीहो मां आया. तेरा चेला पठी 
खूब सटा माणसे यरीहो माइन जाता हता, तत्यार 
तीम यानं प्र्‍्य्‌, बार्तीमय आधंळ भिकारी वाटये बस 
रतल्‌ होत 

४७ तत्यार य्‌ नासरेथ कर येश छे. य सभळीनं 
ज्रे, अवाज दिन कयो की, ए दाविदनं पऱ्या मारे पर 
दया कर 

४८ तत्यार तीना काजे रेट माणंसे हग रोय असे 
कयो, बाकी चू जास्तीच अवाज करने बाज्य ए 
दाविदनं पऱ्या मारे पर दया कर 

४९ तत्यार येश थड रुकाइन तीना माणसों काजे 
कयू, आदंळा काजे बलाय, एने कयो की, धीर धर 

च्‌ त्से काजे बलाय 

५० तत्यार चू आपणां कापड़ा नाखीन येशंन चा 
आय्‌. | 

५१ येश तीना काजे कय की. तारेनं करता काय 
करो असी तारी इच्छा छे. आदळ तीना काजे -- कयो 
की, मेसे नजंर आप 

५२ येशू तीनू काजे कयों की. जा तार भूरसा परत 

वारु होय, तत्यार तेरी नजंर आवी. अळते च्‌ वाटये 
चालने लाग्यू. 


येशू मटे धम धाम से यरूसलेम माँ जाणें. 


१११ चे यरूसलेमनं जेतूनंन बयड़ा माँ खता, 
बेत फगे बेथानी चाँ आया, तत्यार चू - आपणां 
चेला माइन दय जणां काजे अगळ - मुकलीन कयू 
की: 


२ सामनेच गांव छे चाँ जाऊ चाँ सारे जाताच 
बराबर एक गदड़ानं पीलो बान्धलो देखायसे - 
तीना पर कद नी बश्यू होय चो छाड़ीन लावू. 

३ तुम्‌ असा काय करतला? असं तुम्‌ काजे - कद्‌ 
पूछे ती कव्ह की, येशू काजे एरी - जरुरत छे. 
अळते चे पछा मुकली देसे. 

४ चे चाँ खता निकळया, तत्यार गदड़ानं पीलो - 
बादांलो देखायो तीना पीला काजे छूड़णें - 

५ तत्यार चाँ सारे माणंसे उबा हता. तीनू - 
माणंसों काजे काई माणंसे पूछया की, इना गदड़ांन 
पीला काजे छड़ीन काय करने होय रया? 

६ येश कय्‌ तीने प्रमाणें चे तीन्‌ काजे जबाब देदू. 

ती चे तीन काजे जाणें देदा. 

७ अळते चे गदंड़ान पीला काजे येश चाँ लाया 
अळते आपणां कापड़ा आथरी या तीना पर च्‌ बश्य्‌. 
८ तत्यार रेट माणसे वाटे पर कापड़ा आथरिया 

दिसरा माणंसे झाडनं डाळया तड़ीनं वाटे पर 
आर्थरिया 

९ तेरे अगळ पछळ चालन्या मांणसे असा - 
अवाज करने लाग्या ' होसान्ना' भगवानन्‌ नावं से 
आवे तेरो धन्यवाद हो" 

१० आमरा डाहला दाविदनं राज आवे - तेरो 
धन्यवाद. स्वर्ग मां होसान्ना. 

११ अळते चू यरुसलेमं माँ आवीन मंदिर मां गय 
तीनाक यरुसलेमनं - आसपास देखणें मां रात होय 
गई तत्यार चू आपणां - चेला काजे लीन बेथानी 
गय. 


अंजीर झाड़ नं फळ निमेळे. 


दिसरे दाहाडे बेथानी खता निकळया तत्यार - 
तीना काजे भक लागी 
१३ तत्यार खूब पाला वाळो एक अंजीरनं झाड़ 

दूर खत्‌ देख्य. चां काहीं जड़से इनाविचार से - च्‌ 
चाँ गय्‌. बाकी पाला शिवाई दिसरो काहीं सापड़यो 
नी. कारणं की तीना झाडनं फळ देणेंन हगांम नी 
हतो 

१६ चे लाया, च तीना काजे कयो की, य मर्तीन 
नावं कणीन छे? चे कयो की कैसरन छे. 

१७ कैसरनं च कैसर काजे आप्‌ देवनं छे चो - 
देव काजे आप्‌ ये समळीन चे चकराय गया. 

१४ तत्यार च्‌ तीना काज कय्‌ की, कद वी, तारो 
फळ नी खाणो जवे. यी वात चला - समळी रया 
हता. 


मदिर मां सफाई कऱ्य्‌. 


१५ अळते च यरुसलेमं माँ पृग्य॒ ती मंदिर मांगय्‌. 
चा हाट भराय रय॒ हत. चाँ देण्या - लेण्या काजे - 
दौड़ाय, सोनार अळी पेर, वा वेचंण्यान ट्पला - 
उथलाय देदा 

१६ च्‌ तीन काजे मंदिर मां खत्‌ काहली चीज - 
नी लीजाणें देद 

१७ अळते तीन काजे शिक्षण दिन कयो की, मारो 

घर काजे आखा राजनं प्रार्थना (भक्ति) मंदिर कहस 
असं शास्त्र मां छे ने? बाकी तुम्‌ - इना मंदिर काजे 
चुटानं ठाणं बणांय मेक्या? 

१८ मुखी, पुढारी माणंसे असं समळय ती तेरो खन 
करनेन बारा मां यूक्ती हेरने बाज्या. तेरो शिक्षणं पर 
सूब माणसे थक्क होय गया. करीन तीना काजे 
बिहतला 

१९ दाहाड़ीन शांते टेमे चे शहर खता बारथा 
जातला 


भ्रसानं ताकत (विश्वासचे सामर्थ) 


२० सन्दारे चे तीने वाटये गया ती, च अंजीरनं 
झाड़ मळाम खतो सकलो देख्या 

२१ तत्यार पेत्रस काजे फोम आवी, गरजी 
आपण - अजीर झाड़नं सराप आप्य होत च झाड 
सक - गयो, देख.। 

२२ येश तीना काजे जबाब आप्य, भगवान पर 
भरस - मेक 

२३ में तुम काजेखरच कव्ह की, ज कद इना 
बयड़ा काजे कव्हे की, त दरीया मां जाइन - पड़ 

तत्यार आपणां मन मां काई शक नी धरनों जवे 
तसंन तस भरस मेके ती आपण - कयो तसो हयसे 
२४ तेरनं करता में तम काज कव्ह की. तम 
प्रार्थना (विन्ती) करें ती जो काहीं. मागें ती, तुम्‌ काजे 
जड़ गयो. अस्‌ भरस मेक - ती तम काजे जड़से. 
२६ अळी तम जत्यार तत्यार प्रार्थना करने उबा 
- रव्हे. तत्यार तत्यार तमरा मन माँ कदा बदल 
कपट रव्हे. ती माफी करु, एरेनं करता की, - तमरू 
स्तर्गमं वाळ बास, तमरा अपराधन - माफी 
करावली छे 

२६ त्म्‌ माफी नी करे ती आपण स्वर्गम वाळ देव 
बाब आपणां अपराधनं माफी नी करे 


येश अधिकारनं बारा भां सवाल 


२७ अळते चे यरुसलेमं मां आया च मंदिर मां 
फिरत्‌ हत्‌. धर्म पुढारी अळी जूना माणंसे चाँ आवीन 
पछणें बाज्या. 

२८ यकाम त्‌ कणीनं आधारे से करतल?तसे य 
अधिकार कणं आप्यो य काम करे? 
२९ येशतीन काजे कयो की, मे बी तम काजे जेए एक 

सवाल पूछो - तत्यार मेसे काजे जबाब देय. में बी 
- तुम्‌ काजे जबाब देय, मे बी तम्‌ काजे कव्हीस की 
में कणींन अधिकार से य काम करतल. 

३० यूहाननं बाप्तीस्मा स्वर्ग मां खत की 
माणंसोमं खत्‌ होत्‌? ये मेसे काजे उत्तर आप्‌. 

३१ तत्यार चे आपस मां विचार करने लाग्या 
स्वर्गमां, खत्‌ कहजे तत्यार च्‌ कव्हे की तेरे पर भ्रस्‌ 
कहानी मेकतला? 

३२ आम्‌ कहजे की, मांणसों तरफ से होत्‌, ती - 
माणंसोन बिहीक लागे, बाकी सूबो काजे जे मालंम 
होतो की खरूच नेवताळ्‌ छे. 

३३ ती चेयेश्‌ काजे जबाब आप्या की, आम्‌ नी, 
जाणंतला, में बी तुमुकाजे नी देखाड़त्‌ मे यो - काम 
कणींन हुकम सी करतल. 


अंगूर बगीचानं दाखल 


१२१ अळते च्‌ दाखलू दिन कहणें बाज्य की. 
काहान्‌ माणूंस अगुंरनं बगीचो लागाडयू. चार तरफ 
बांधी. रस मेकणेन करता एक मटू खाड खुदयँ चाँ 


66 


सारे टक्क करीन, एक किरसाणं काजे ठेक्‌ आपीनं 

दिसरे देश गय. ` | 

२ ती फळनं टेम पर, च किरसाणं एक पावर 

काजे, चाँ मकल्यू. बगीचा फळनं वाटा पाड़णें 

करीन 

३ तत्यार च पावर काजे चौ मकल्यो ती चे - 

माणंसे तीना काजे खुब ठकया. एने रिकामे हाते पछ 

मकली देदा 

४ तत्यार एक अळी पावर काजे मकल्य ती चे 

माणंसे तीना पावरनं मुणंक फड देदो. | 

५ तत्यार एक अळी पावर काजे मकल्य तत्यार 

तीना काजे बी खूब ठकया च मर गय्‌. दिसरा रेट 

जणांक तसाच कन्या 

६ हिमीं एक जणं रोय, च मालकनं लाडक - पन्य 

होत ती तीना काजे मकल्या च लाडकं - होयणें से 

मान कर से इना विचार से मकल्य 

७ चे किरसाणं आपस मां कहणें बाज्या की - यते 

एरु वारिश छे इना काजे मार नाकजे. तत्यार सूब 
आपणों होय जासे | 

७ चे माणंसे तीना काजे मार नारव्या, बगीचानं 

बाहर नाक देदा. 

९ बगीचा वाळ काय करसे? तत्यार च आवीन तीन 
किरसाणं काजे खतमं कर से अळी च - बगीचो 
दिसरा काजे आप देसे 

१० तुमं धर्म पुस्तक मां य वचन नी वाच्या काय? 
जिना दगडा काजे राजमिस्त्री माणसे, फालतू 
ठेराया. च॒ आज कपरे वाळ दगड बण्य 

११ य भगवान तरफ से होये, आमरी नजर मां 
चकरायणेंन काम छे 


१२ तत्यार चे तीना काजे धरने पर हता. बाकी - 
माणंसोन बीक होती, यू दाखल आमरा बारा मां छे, 
चे जाणं गया चे माणंसे बिहया एने छड़ीन जात रया. 
१३ तत्यार इनी वाते पर फसाने करीन, लिज्या 
अळी हेरोदिया जातीनं माणंसों काजे मुकल्या. 

१४ अळी चे चाँ आवीन तीनो काजे कयो की, ए 
गुरु आम्‌ जाणंतला की त्‌ खरु छे. त्‌ कदानं वाईट नी 
करे. माणंसोंन मय देखीन - नी बुलतल, भगवानन्‌ 
वात खरे मन से - देखाडतल्‌ ॒ 
१५ ती कैसर काजे नाकांन पश्या आपणें वारु छे 
काय? इद्रं कपट उळखीनं तीन्‌ काजे -.कयो की 
मेसे काजे काह पारेखतला? एक रुप्य मारे चाँ लाव 
मे तीनाक देखो 

मरला मां खत्‌ जीवत्‌ होयणेने बारा मां सवाल 


१८ सदकी माणसे तेरे चा आवीन, पछाणें बाज्या 
की. माणंसे जीवता नी होये. . | 
१९. गुरु जी मोशे आमरेनं करता असं लिखिन 
मेकय्‌ की, कदान भाइस मर गयू, पछळ - तेरी 
बायरींन पऱ्या पारी नी होय ती, तीना दिसरा भाइस 
विहाव करनों जवे कारणं की, तेरो प्ऱ्यापारी अगा 
चालन जवे ॒ 
२० एक जागे सात भाइस होसे ती, तीद्रें माइन 
पेहल्‌ भाइस लाडी बणावी, तेरा पत्या नी - हया च 
मर गय. ` 
२१ अळते तीनी काजे दिसरू भाइस बणांय - 
तेरा पऱ्या नी हया मर गय तसच दिसरू - भाइस 
बणाय ते बी तसच होयो | 

२ इने हिसाबसे सात जणांनपर्‍या पारी - नी 
हया, चे मर गया सब रवती आरवरी ची - बायर 
मर गईं | 
२३ मरला मां रवती पछी उठसे ती ची कणीन 
बयर होयसे? काह की ची सात्‌ जणांन बायर बनली 
हती 

२४ येश तीन्‌ काजे कय की शास्त्र एने देवनंन 
शक्ति उळरवीन भूल मां पड.या नी? 

२५ मरला मां रवता उठीन कदानंविहावनी - 
होये ती चे स्वर्ग मां देवदत सारखा रव्हे. 

२६ पुंण मरला मां रवता जीवता हया इना महा - 
पर झांड.न बारा मां तुमू नी वच्या काय? देव मोशे 
काजे काय कयो में अब्राहाम न - भगवान छे. 
इजाकन भगवान, याकबनं भगवान छे. 

२७ चू मरलांन भगवान नी होय ती जीवतला 
भगवानंन्‌ छे. ती तमरे चक 

सुत रवतो मटो हुक्म काहल छे. | 
२८ तत्यार शारी मांइन एक तींद्री वात - 
समळीनं जबाब देद्‌. देरवीन - सामने आवीन पछय 
की. सूबो रवतो मट हम काहल छे? | 
२९ येशू जबाब देद की, पेहलो य छे. की हे - 
इस्त्राइल समळ आपंण्‌ परमेश्वर देव एकचे भगवान 
छठे 

३० अळी त्‌ आपणा भगवान पर प्रे मन शी, परे 
जीव - शी पूरे अकल शी, प्रे ताकत शी मंग कर 
३१ दिसरी असे आपणें चादेंवाला पर मगं कर 
एरे रवतो दिसरो हकमं निमेळे. 

३२ शास्त्री माणसें तीना काजे कयो की. ए गरू 
य - सब वारू छे. त रवरच कयो की. च एकच तीना 
काजे छडीन कद नी होय 

३३ अळी तीना काजे कयो, सारे मन शी, अळी - 
सारी बघ्दीशी, अळी ताकत शी मंग रारव - आपणें 
चादें वाळा काजे बी मगं करनो, एरे शिवाई काहलो 
हकम मटो नी होय | 
३४ येशूतेरी वात समजीनं जबाब आप्य्‌. तत्यार 
तीना काजे कय्‌. तू भगवानंन्‌ राजमांरवतूद्र-नी 
होय. तीना काजे पूछणें कदान हिमंत नी आवी. 


दाविदंन प्ऱ्यू येशू भगवान 


३५ आळते येश मंदिर मां शिक्षण दिन कय की. 
शारत्री तुम्‌ काह कहतला की. येश दाविदनं पर्‍्य छे. 
३६ कारण दविद रवद च्रवला माँ आवीन कयो 
- की. परमेश्वर मारो भगवान काजे कयो, में तारा 
दुश्मल काजे पाये तळे दाबता लगन, तू मारे - 
जेवड. हाते बस रया. 

३७ दविद रवूद तीना प्रभू कहतल्‌ ती तेरू पृर्‍य 
कस्‌ - होयसे? आरवा माणसें रवुशी से समळी रया 
हता. | 


शास्त्री माणसंन बारा मां सल्ला (इशारू) 


३८ अळी च आपंणा शिक्षण मां तीन काजे कयो 
की शास्त्री मांणसों से समळीन रव्ह नवाड.गला 

पेहरींन फिरे नमस्कार करे 

३९ अळीचे मंदिर मां पेहले जाग हेरे पाहँतरिया 
- हये चाँ बी पहेल जाग हेरे ती तीन काजे वारूलागे 

४० अळी चे रंडायली बायरींन घर रवाय देरवा 
ड.नेनं करता नांबी प्रार्थना करे तीद्रों सब रवतो 
जास्ती दड होय से 


एक रंडायली बाई देवन फाळू आपी.” 


४१ अळते चे पश्या भगवानंन रवजिनामाँ 
नारवणें बाज रया हता तत्यार च मंदिर मा बसीन 
देरव - रय हत मंदिर मां माणसे कसा पश्या नारवे 
मटा - मटा माणसें. मटी रकम नारवी 

४२ तत्यार एक कंगाल रंडायली बाई एक 
दमडी, एक अदल नारवी 

४३ तत्यार च आपणां चेला बलावीन कयो की में 
तुम्‌ काजे रवरच कव्ह की, जे माणसे मंदिर: - मां 
फाळू नारव्या तीद्रेंमां रडाली बाई सब - रवती 

जादा फाछ नारबी 

४४ काहा की सब माणसे आपंणी आपणीं ब.डता 
धन - मां रवता नारव्या. पण ची र.डायली बार्ड बी 
तेरी - कमाई मां रवती जे हतो नी हतो तीना मायंन 
नारबी 

मंदिरनं रवराब हयणें इनी दनियानं आरवरी 


५३ १ अळते चू मंदिर मां रवतू निकळीन 
जातल, तत्यार एक चेल्‌ मेळयू तिना काजे कयो की 
गरूजी - देरव कसा चिरा पर चिरा मटा मटा 
बिल्डीगां. (घरे) 

२ येश तीनो काजे कयो की. मट्‌ मंदिर देखीन - 
जमीन मां मेळावे अस याँ चिरा पर चिर रहव्यू 
निमिळे | 

३ मंदिरनं सामने जैतनन बयड. पर जाइन 
बसरयं - होत्‌ ती पेभस, याकोब, यूहान, आद्रीया, 
ये येशू एरवलू होत्‌ ती पूछया. 

४ यी वात कीं होय से? वात पूरी होयणेंन टेम 
उळरवांग आम्‌ काजे कहजी. | 

५ येश तीन्‌ काजे कोय की, कद्‌ तुम्‌ काजे - 


> EN = ५05 

भगंलाड. नी करीन चतराळा रव्ह 

६ रेट माणसे आवीन कहसे की. च मेच छे असा 
रेट माणसों काजे ठगसे 

७ अळी तुम्‌ लड़.कीनं बारा मां समेळ सू. झूटा 
माणंसोंन समंळीन घाबरायता झूणी यी बात होयणें 
जरुडी छे पण तभा मां आरवरी नी होये. | 
८ कारण राज पर राज एक दिसरा पर उठसे जागे 
- जागे धरती हालसे काळ पडसे तेबी यी पिडंन 
सुरूवात छे 

९ तम्‌ समांळ चे माणसे तम काजे कोर्ट माँ 
लिजासे रवब ठकसे मारी गवाहनं करता, ग्राम पंचायत 
मां अळी सूबेदारनं चाँ उबा करसे, 

१० सुब रवतो पेहले भगवानंन वात आरवी 
दुनिया माँ जाणां जवे. 

११ चे तुम्‌ काजे धरीन चुकशी करसे तेरे - 
पेहले तुम्‌ काय बूलजे करीन फिक्र करता झणी - 
बुलनेवाळा तुम्‌ नी होय ती चुरवल जीव होसे 
भगवान तुम्‌ काजे चुरवली शक्तिन मदत करसे. 
१२ तत्यार भाइस, भाइश्य काजे बास पुर्‍या 
काजे - रवून करनेन करता धरीन आपसे, पऱ्या 
आपंणा आसी - बासा ठकीन मारसे 

१३ मारा नावनं करता चे कपट करसे (रारवसे) 
पण आरवरी तक टेकसे चेच रहसे तिद्राच पापन माफी 
- जड से 

१४ जाँ सारे चे माणसे नी जणों जवे चे चाँ उभ 
रहतल देरवसे जे माणंसे यहदीया माँ हसे चे मांणसे 
- बयड. माँ ढास जासे (पळून जातील) 

१५ ज्‌ घरो पर हसे च नेड़ नी उतेरनो जवे. काइ 
बी लेणें घर मां नी जाणों जूवे. 

१६ जे रवेतो मां होसे चे काप.डा लेणे पछानी - 
आवणों जवे. 

१७ तीन दाहाड. माँ डिले बायरा पर्‍या दध 
खावडयान्या बायरान कस काय होय से. क॑सी तकलीत 
होय से | 

१८ सेळा दाहाड. माँ असो नी होयणों जवे करीन 
प्रार्थना (विन्ती) करू 

१९ कारणं भगवान उत्पन्न कऱ्य्‌ तीं रवतो इनी 
- धरती पर काय नीहयो सूरू रवतो आज तक अगो 
बी असं नी होये असा दाहड. आवसे. 

२० अळी चे दाहड. भगवान कमी नी करत ती 
कदा -'काजे बी नी निबायतो, नेवाड.ला मांणसोनं 
करता दाहड. कमी कर मेक्या 

२१ तीने टेमे कद तम काजे कव्हे ती रित्रस्तवाँ छे 
देरवो चू चाँ छे, ती कदान रवरो मानता झणी. 
२२ झूटा रिब्रस्त एने झटा नेवताळा हजर होयसे. 
अळी तेरा नेवताळा माणंसो काजे जदाच काम 
देरवाड.से 

२३ तम चतराळा रव्ह में तम काजे पेहले कय 
मेको. 

२४ बाकी त्रास आवसे ती, तीन दाहाडा मां 
दाहाड्‌ - रसणं नी आपे, चांद विजाळो नी देये. 
२५ आकाश माँ रवता तारा पड.से आकाशनं 
ताकत - हालने लागसे 

२६ तत्यार माणंसोनं पर्‍य, मटी ताकत से 
वादळा पर बसीन आवतल देखायसे. 

२७ तीने टेमे देवदत मकलीन, धरती एने - 
स्वर्गनं चार धडे खता, तेरा नेवाडला मांगसो काजे 
एकठा करसे. 


अंजीर झाड़नं दाखल. र 

२७ अजीरं झाडनं दाखल लेय तीने टेमे नरम 
होयसे एने पाला फट जासे तत्यार समेजणों - जवे 
उन्हाळ सडे आय रय 

२९ तेरे हिसाब से आखाक देरवायसे. तत्यार च्‌ 
झपले आय रय असोसमज 

३० मे तमकं खात्री दीन कव्ह की जाहाँ तक यो 
परो नी होये, चाँ तक भी पीडी परी नी होये 

३१ स्वर्ग धरती खतम होयसे पणं मार वचन 
खतमं - नी होये | 

३२ अळी तीना दाहरड़ानं बारा मां कदा काजे - 
मालमं नी होये. स्वर्गनं दे वदत काजे, मालमं नी 
होय. भगवानन्‌ पुऱ्या काजे मालमं नी होये पणं, बास 
काजे मालम छे. ह 

३३ खबरदार जागता रव्ह, ची टेम आवसे ती - 
कदा काजे मालम नी होये. | 

३४ एक माणस बाहर गावे गय. तत्यार तेरा - 
पावर्‍या काजे अधिकार आपीन च घर छडणेनंटेमे 
- हशीयार रहणें, असो हकम दिनगय. तसो य छे. 
३५ हशीयार रहजू, कारणं घरनं मालीक कत्यार 
आवसे सान्त आदांरले, ककडावासराक की सन्दारे 
य कदा काजे मालमं नी होय 

३६ नीतत्यार च चर्टादन आवीन सवतला देखसे 
३७ जो में तम काजे काव्ह ती, सबोनं करता 
काव्ह, तुम्‌ जागता रहज्‌. 

येश काजे धरनि आपणें करनि मनें मनें, वात 
विचार करे. 


१४, तीहीवार होत्‌ ती बेखंमीर रूटानं दय, 
दाहाड़ान बाकी होता. ती तीना काजे कपट से धरनेनं 
करता मुख्या याजक शास्त्री माणसे येशूक धरीन 
ठायँ मारने करिन विचार कर रया-होता. 

२ कारण चे कहता हता की, आपण यं तीहीवारनं 
टेमे नी करता, करसे ती माणसे गड़बड़ करसे. 


बेथानी गावँ माँ येशू पर गदँण्य तेल लागाड़यो. 


३ च बेथानी गावं मां कड़ावों सिमनोन॑ घर खाणें 
बस रय्‌ होत्‌. ती एक बाई खूब वारू गदंण्य - तेल 
वाटकामाँ लावी. अळतेच वाटको फड़ीन, च तेल 
येशन मंडे लागाड़यो. 

४ तत्यार रेट माणसें कयो की, इना वारला - 
गदण्य तेलनं काह नुकसाणं करतला. 

५ तिना गँदण्य तेलनं तीन सौ रूप्या खतो - 
जास्ती कीमंत आवती च वेचीन गरीब माणसों काजे 
अपता नी वारू होतो. असो तेरा बारामा कर कर 
करता हता. 

६ बाकी येश तीन काजे कयो की, तेरे वाटये 
त॒ममाँजाऊ. हिनी काजे काह त्रास देतला? यी बाई 
मारेनं करता वारू काम करलो छे. | 

७ गरीब माणसे हमेशा तुमरे पुठी रहतला. तूसेक 
जवे-तीद्रेंन करता वारू कर सकतला, पूण में तुमरे 
पुठी हमेशा नी रोव्ह. 

८ इ नीकज काही करने हतो चो ची कऱ्यो-यी 
बाई मारा गाड़नेन करता ची, पेहलेच मारे डिले 
गदण्य तेल लागाड़ियो 

९ में तम काजे खरो कोव्ह की, आखा दनियाँमाँ 
जाँ जाँ मारो वचन फैलायसे, चाँ चाँ इनी बाईन याद 
फोम करसे 


-यहदा झूट मेकीन धुक्‌ देदू 


१० अळते बारे चेला माइन एक चेल्‌ यहूदा 
इस्कार्योत मुरवी पृढारीनं हातों मा तिनाक - धरने 
करीन तिदंरेचाँ गय. 

११ य समळीनं तीन्‌ काजे खूब खुशी होय. तीना 
काजे पश्याआपणे कयो-करीन अळते च-येश 
काजे धरीन आपणेनं टेम देखत होत्‌ 

आरवरी पॉँहतराय, (मेजवार्नी) . 


१२ ती हीवारन बेखमीर रूटा बणांवे तिनांन पेहले 
-दाहाड़े बली चढावता हता. तीन दाहड़े चेला 
पछया की. आपणं तीहीवार करने करीन काँ जाजे 
असो तारो मन माँ छे? 

१३ अळते च्‌ दय चेला काजे कय मकल्य की 
शहर माँ जाऊ एक माणस पाणीनं इचरो-भरीन 
जात्‌ होसे, तत्यार तीना पछळ जाज्‌. 

१४ चघरमाँ जासेती चां वाळा घर मालक काजे 
कव्ह की, गरू कव्हें की में मारा-चेला भेळत 
तीहीवार खाणें करीन आमं काजे च जाग देखाड? 


१५ अळते च वारु घाटाळी उपर खली देखाडसे 
चा सारे तम तीयारी करू 

१६ अळते चैला शहर मां गया. जस कोय तसो - 
सापडगां चा सारे तीहीवार खांणेनं तीयारी कन्या 
१७ अळते साझू होय गई ती, बारे चेला पुठी च्‌ 
आय. 

१८ अळी रुट खात होत्‌ तीच कयो की, मे तम 
काजे खरो कब्र, तमरें माइन एक जणं मेसेक - 
धरीन आपसे, च मारे पठी खाण्यं छे 

१९ तिद्रों नरं पाणी उत्तरी गयो, एकेक जणं 
पणें बाज्या. च में काय? 

२० च्‌ तीनो काजे कय्‌ की, बारे चेला माँ. एक 
जणुंछे. च मारे पुठी परात मां हात - नाकसे चू. 
२१ माणंसोंन पुर्‍य तेरा बारा मां, ज लिखलो छे. 
तेरे हिसाब से जाय खरु, पण माणंसाँन हाते - 
माणंसोनं पुऱयाक धरीन आपे, तेरी हालत - कतरी 
खराब होयसे, तिना मणंसोनं, जल्म नी होयतो ती 
वारु होतो.. 


२२ चे रूट्‌ खांणेंन करीन आर्शिवाद मांगीन रुट्‌ 
भांजीन तीन्‌ काजे कयो, लेयू, य मारो - डील छे (हे 
माझ शरीर आहे) 


२३ अळी च्‌ गिलास लीन भगवाननं आशिवीद 
मानीन तीन्‌ काजे आप्यो. चे तीना माँ खता पीदा. 
२४ च तीन्‌ काजे.कयो की. मारु नव्‌ करार सुरु 
कऱ्यू. य मारो खून रेट माणंसोनं करता - नाखलो 
ठे 

२५ में तम काजे खरच कव्हो की, मे भगवान 
राज मां नवलो दाखरस पीयो. तीने दाहडे खता 
तेरो उपज में पीण्य निमेळे. 


8] 


२६ अळते चे गीत गावता च खता जैतूनंन - 
बयड़ा भूणीं निकळी गया 


चेला आपंणू काजे छूड़ीन जसे येशून सूचना 


२७ अछते येश तीन काजे कयो की. तम सब - 
जणां टूकरायसे कारणं असं लिखलो छें की. में - गाड़ा 
तवणा काजे मारीस, तीना गाड़ावाळानं गाडा रिवण्या 
तिवंण्या होय जासे. 

८ |तेबी में मरला माँ खत्‌ जीवत्‌ होयनं, तुमरे - 
अगळ गालील मां जाइसे 

२९ | पेत्रस तीना काजे कयो ये सब टकरायसे तेबी 
में नी टकराये. 

३० ।येश तिनाक कयो, में तसे काजे खरो कव्हे 
की इने राती दय कावा ककड़ा वासे ती. मेसे 
काजे तीन टेमे नाकारिस. | 

१ ।तेबी च खब जरमा माँ बलत होत. तारे 
बरोबर मरणं ती में तसेक नी नकारो. सब जणां 
च सम कहता हता 


गेथ समानी बगीचा माँ येश देष | 
३२ अळते चे गेथ समानी बगीचनं जागे आया. 

तत्यार च्‌ चेला काजे कय में प्रार्थना करो. च॑ तक तमं 
याँ बस. 

३३ पेत्रस याकोब यहान. इनकाजे पुठी लिज्य्‌ 
एने कमजर पड़ने लाज्य. 

३४ च तीन काजे कयो, हिमीं मारु जीव मरने पर 
छे. मेसे खब खराब लागे तुम्‌ यौ जागता रहज. 
३५ ती च्‌ थड अगू जाइन जमीन पर पड़ीन - 
विन्ती कऱ्य्‌ जाहा तक होय सके. चॉ तक य टेम 
टळणों जवे. 

३६ अळी चू कहतू हत्‌ मारा डाहला बाबा त्‌ सब 
काई - कर सेकतल. य॒ प्याल मारे चौ खत दर कर. 
मारी इच्छा नीहोय पणं तारी इच्छा पर होयणें दें. 
३७ अळते च्‌ आवीन देखे, ती चे सूय गयला, 
तत्यार पेत्रसक कयो, सिमोन सूय गय्‌ काय? तसे 
काजे थड़े टेमे बी जागल ख्हाये नी काय? 

३८ तुम्‌ परिकश्या मां नी पड़े करीन, जागला 
रूह, एने प्रार्थना करो. आत्मान तीयारी छे, पृण 
डील कमज्र छे 

३९ च पछ चा जाइन चेच शब्द कव्हीन (विन्ती) 
प्रार्थना करी. 

४० पछ चौ आवीन देखे ती चे सुय गयला तिद्रा 

ड्का खूप भारा होय गयला, य कहणों चेला काजे 
समजायो जायो नी 

४१ अळी पछ तीसरे चक्कर आवीन तीन काजे, 
४०८७५ की सब आराम करु टेम आय गई, देखो 
सोन पन्य पापी माणंसोनं हातो मां धरायणें मां 
ट्ठ | 
४२ 'उठ आपंण जाजे, देख मेसे धरीन आपण्यं- 
सडे आयरयू. 


येश्‌ काजे धर्‍या. 


४३ चू बुलत्‌ होतु, अतरा माँ बारें चेला माइन, 
एक जंण यहदा चौ आय, तीद्रें पठी मख्या मांणसे - 
१ स्त्री पढारी तरफ खता हत्यार लीन माणंसे 
आया 
४४ तीना काजे धरीन आपंण्य होत. च अस पत 
कय मेकय्‌ होत्‌ की, जेरे मय॑ में गळ दिस - चच छे 
तीना काजे धरीन बन्दा बस करीन लिजाऊ ऊ. 

डड न्ह च आय तत्यार तीना चौ गय, गरुजी अस 
व्हीन तिनाक गळ देद. | 

४६ | तत्यार चे माणसे येश पर हात मेंकीन तीना 
काजे धर लेदा 

४७ तेरे चौ उबा होय रया-हता तिद्रें माइन एक 
जण्‌ म्याँनं माँ खती तरवार निकळीन, मुखी पुढारीन, . 
पावरनं कान तुड नारव्यू. 

४८ येश तीन काजे कयो एकादा, चर काजे धरने 
करीन, हत्यार लीन जाय तसा मेसे - काजे धरने 
आया काय? 

४९ में तमरे पठी ख्हीन दाहंडीनं शिक्षण देतल 
तत्यार तुमं मेसे धर्‍या नी बाकी शास्त्र मां लिखलो 
छेच प्रो होये करीन असो घड़ें. 
५० तत्यार चे तीना काजे नाखीन जात रया. 
५१ तत्यार जवान माणंस, कापड़ा पाघरीन तेरे 
~ पछळ जात होत, तीना काजे धर्‍या 

५२ अठते पाधँरेला कापडा नाखदीन, च उघडच 
ढास गय 


मुखी याजकंन चौ येशूनं चूक शी. 


५३ अळते येशूक मुखी याजकनं चा ली गया. 
आखा माणसे डाहला मुखीचँसारे एखठा होगा. 
५४ पेत्रस तेरे पछोळ जात्‌ होत्‌. मुखी पुढारीनं 
- वाडा माँ जाइन तापणे बस रयूहत्‌ 

अल ५ मुखी याजक अळी सूब माणंसे येश्‌ काजे - 
पारनेनं करता परावा हेरता हता. बाकी परावानी 


जडया. 
५६ खब माणसे तेरा झटा परावा देदा. तिद्रा 
परावा यॉ ताळमेळ नी लागी 

जा ७ काई माणसे तेरा बारा माँ उबा रव्हीन झटा 
= पुरांव्‌ देदा, कया की 

५८ (हाते करीन बान्धलों मंदिर काजे जे में तड 


नाखीस, हाते नी बणां वे असल मंदिर में - तीन 


दाहड़ा 
५९ 
६० 


माँ बॉ धीस, अस कहतल आम्‌ समळया हता. 
बाकी इना पूरावा मां बी तिंद्र मेळ नी बश्य. 


तत्यार मुखी याजक पुढारी विचमां. उबा - 


= येशू काजे पुछयू. तु जबाब काह नी आपत्‌? 
तारा दुश्मल पुरावा देसे य काय छे? 


६ 


अळी बी हग होय रय, च काई जबाबनी देद 


अळी पुढारी तीना काजे पछया. धन्यवादनं पऱ्य तच 
छे नी काय? 


६२ ts 


येशू कयू, में छे, तुम्‌ माणंसोन पऱ्या काजे 


त्‌ जेवड़े हातो भूणीं बस रहल देखस. वादळा 
माँ [ देखायसे चच - ख्रिस्त देव होसे. 


ष्‌ २ 





तत्यार मुखी याजक आपणां कापड़ा - 

फाड़ीन कय्‌, आपंणा प्रावानं काय - गरज निमेळे? 
६४ असली खराब वात तुम्‌ समळे ती तम काजे 
कस लागे? तत्यार फाशी देणें लायक - छे अस 
आखा मेळीन ठराव करु. 

६५ अळते कतराक मांणसे तेरे पर थपणें बाज्या. 
तेरो म्य, ढाकीन तीना काजे घूमा दीन कहणें - 
बाज्या, हिमी तारु अतेज्ञान देखाड, पावऱया माणंसे 
- थापडाटीन तीना काजे ताबा माँ लेदा. 


पेश्नस येशू काजे नाकारे 

६६ इनंखर पेन्स अगणां माँ हत. तत्यार मखी 
याजकन्‌ सेवा करने वाळी नोकरांणी करांणी तेरे चौ आवी 
६७ पेत्रस चा तापंणें होत. तत्यार ची तीना भणी 
भाळीन कयों की; तबी नासरेथ वाळा येश - पठी 
होत नी? 

६८ बाकी च नाकार दिन कय, की, त कव्हे च मेसे 
मालमं नी होय. इनी वातेक समज्यू, नी अळते च्‌ 
बाहर गय्‌, तत्र मां ककड़ा वासदेदा. 

६९ ची नौंकरानी पेत्रस काजे चा बी देखी, जँ 
माणसे उबा हता तत्यार अळी तीना काजे पछ. त इद्रे 
माइन छे बी! 

७० तेबी च्‌ पछ नाकार कऱ्य. काई माणसे अळी 
गीली छे स काजे 'पछया. खरो तइद्रें माइन 
गालीली छे नी.! 

७१ बाकी च सगँन आणंदिन कहणें बाज्य की 
जीना दि माणंसोनं बारा माँ तम पछे. तीना काजे में 
उळख बी नी होय | 


७२ ततरी घडी दय टेमे - ककडा वासे ती. तीन 
कावा नाकार दिस. असं येश पेत्रस काजे कहलो होत 
तत्यार तीना काजे फोम आवी, तत्यार तीना काजे 
समजायों . अळते च्‌ खूब मटे गळू फाडींनं रड़य. 


रोमी सुबेदार अळी पीलातूसनं सामने येशू. 


ie ४, १ अळते सन्दारे वेगा डाहला मांणसे 
शास्त्री पुठी मुखी. नीयांव करन्या माणसे विचार 
करीन येश काजे पिलातसनं ताबामाँ आप्या 

२. तत्यार पिलातस तिनाक पछय त यहदयानं 
राजा छे काय? च्‌ तीनक जबाब देद की, आपंण 
कव्हे -- नी. : 

३ मखी याजक तीना पर रेट गन लागाड़िया 

४ पिलातस तिनाक अळी पछय त जबाब देय 
नी? देख चे तारे पर कसा गन लागाडे 

५ तेबी येश जबाब नी देद एरे पर खतो पिलातस 
_ काजे जदोच लाज्यो | 

६ तीहीवारनं दाहडा माँ एकादा कैदीनं करता 
माणंसे मागंणी करे ती, चे तिनाम छुड़ देये. 

७ तत्यार गुनेगार माइन कतराक माणंसे, खूनी 
बी हता. बरबा नावनं एक माणंस होत. | 
८ माणंसोन टळू सामनें आवीन पिलातृस 
काजे-काला पीली करने लाज्य. आपंणी रीती ने 
हिसाब-से करजे. क 
९ च तीन काजे जबाब देद की, तमरेंनं करता में 
यह ध्यानं राजा काजे छड़नों जवे. अस - तमरा मनों 
माँ छे काय? 

१० मखी पढारी तिना काजे ज हेवाय माँ धरीन 
आप्या. य तेरा ध्यान माँ आयो | 

११ बाकी बरब्बा काजे आमरे नं करता छड यी 
- मागं करन्या जे माणसे हता चे तीना काजे 
फसलाया 

१२ तत्यार पिलातस तिन काजे जे पछय. ती 
जिना-काजे यहधानं राजा कहतला तेरो में काय 
करो? 

१३ तीना काजे खूश खांम पर ठक देय, असा 

2 कयो 
१४ [स तीन्‌ काजे कयो-काहा? च्‌ काय _ 
खराब काम कऱ्य? तेबी चे ज्रेच-आइड़ीन 
कयो, काजे खूश खामापर-ठूक देय. 

१५ तत्यार माणंसोनं गर्दी काजे, खुशी करनेन 
करता | पिलातूस बरब्बा काजे तिद्रेनं करता छड़ देद. 
अळी सैशू काजे चाबके दिन खश-पर चढावनेनं 
करीन सिपाईनं ताबा माँ आप देदू. 


शिपाई येशूनं हांसी मजा करे. 

१६ 'अळते चे तीना काजे कचेरी माँ ली गया. 
सब- ट्कीन॑ माणंसे चाँ एकठा होय गया. 

हज ७ अळते चे तीनानं डीलो पर जामंण्या रगं वाळा- 
डा पेहराया. अळी काटानं मुकट गंथीन तेरे मंडी 
पर मेकया 

१८ अळीचे तीना काजे नमस्कार करीन कहणें 
वाज्या | ये यहुध्यानं राजा तारू जय-जय जयकार 
होये. . 
१९ चे तेरा मुंडीपर बेज करीन ठक्या. अळीचे 
तीना पर थुप्या, चे मांडा टेकाड़ीन तेरा पाया पडिया. 
२० हांसी करीन डिल पर खता, जामंण्या 

कापड़ा- काहडीन अछते तेसच कापड़ा पेहराया, 
खश खांब पर चढ़ावर्णेन करता बाहर ली गया.. 


ग्रेशक खुश खांब पर ठक्या. 


२१ तत्यार सिमोन नांवनं एक मांणूस करेनी कर 
आलेक्झांदर रूफनं बास, बयड़ा मॉ खत 
जात-होत. तत्यार तीना काजे चे, खश खंब 
लिजाणेंनं करता तीनाक वेठय ध॒र्‍य 

२२ अळते गलगथा एने मणंका जागे तीनाक 
लाया 

२३ अळी तीना काजे खाट दाखरस पीणं 
आप्य-बाकी च नी पीद 

२४ तत्यार तीना काजे जे खश खाबो पर ठक क देदा 
तेरा कापड़ा कणीं काजे जवे, करीन चे चिट्ठिया 
नारवीन कापड़ा वाटया. 
२५ तीना काजे खश खांबा पर ठूकया, तत्यार 
दाहाडान तीसरू घंट होत्‌ 

२६ य यहह्ृयांनं राजा छे. असं गुनानं चिट्टी - 
लिखिन तेरे पर लागाड़िया 

२७ तीना पठी दय चर हता. जेवड़िया-डार्खारिया 
हात भणी खुश पर खिळा ठूकय. 


9] 


२८ चू गनेगार मां गिनला हता शास्त्र माँ- 
लिखलो छे च पूरो हयो. 
२९ अळते तेरे सड़े खता, जाण्या आवंण्या 
i -तीनाक देखीन मंड हालवीन हांसी करें; 
आरे - तीन दाहड़ा माँ मंदिर पाडीन बाधंण्या. 
३० खश खांब पर खत्‌ उतर एने तारू बचाव 
कर. | 
३१ | तसाच मुखी पुढारी शास्त्री माणसे खूब 
हांसी | करिंन कयो, त्‌ दिसरानं पापानं माफा करे ती, 
तीना काजे इम वाचाड़ता नी आवे काय? 
३२ इस्त्राइलोन राजा ख्रिस्त खुश खांबा पर - 
खत, उतर ती आम भ्रस्‌ मेकजे खुश पर हता चे बी 
= करता हता. | 
येशू मर गयू. 
३३ | छव घंटा ते नव घंटा तक आखा दुनियां माँ 
| पड़ गयो. | 
३४ नववां घंटा माँ, येश जरे आयडीन कयो की, 
मारा भगवान मारा भगवान मेसे कांह छड़ देद? 
३५ | तत्यार सडें उबा रहण्या मांणसे, य समळीनं 
कयो य्‌ एलिया काजे ब॒लावे. | 

३६ . क्ण एक दवेड़तू जाइन खाटल रस, लाकडी 
पर मेकीन चसणें करीन आप्य. अळी कयो की, 
एलिया - तीना काजे उतारने आवे की नी देखजे. 
३७ अळते येशू मटे आवाज करीन जीव छुड़ देद्‌. 
३८ तत्यार मंदिर माइन चूखले जागेनं, पड़दान 
उपर खत्‌ ते नेडू तक, फाटीन दूय भाग होय गय. 
३९ असी रीती से च्‌ जीव छड्य, जे लाखोपति 
माणसे सडे उबा होय रया हता. चे कयो की खरो य्‌ 
माणूस भगवानन पूर्‍य हत. | 

४० काई बायरा दूर खता देख रया हता. तिद्रं माँ 
मकदलिया, मारिया, नानंलू भाइस याकोब, योसे, 
तीद्रीं आइस मरिया सलो मे यी होती. 

४१ च्‌ गालील माँ होत्‌ ती,'चे तेरे पुढी सेवा - 
चाकरी करती होती. तीद्रें माइन रेट बाया यरूसलेमं 
खता आवला होता. 


येश काजे बिड़ा मां गाड़ देद. 


४२ साझून टेम होय गई. तीयारीन दाहाड़ चखला 

दाहाड़नं पेहलू दाहडू होत्‌ 

४३ तेरनं करता आरिमथायकर योसेफ य्‌ हिमंत 

करीन पीलातूसनं चाँ गयू. चाँ खत्‌ येशूनं धड मांग्य, 

तीनी सभा मां च्‌ मट मेहंबर होत. च देवन राजन जन 
बारा भाँ वाट देख रय होत 

४४ 'पिलातूस काजे जूदच लाज्यो. अत्रा मां कस 
मर स ? अळते लाखोपति माणंसों काजे बलावीन 
- पछंय. इना काजे मरीन कतरी टेम होय गयी? 
४५ | चे लाखोपति माणसोन कहणें पर शी तेरो 
घड काजे जे यसेफनं ताबा मां आप्या 

४६ ' चे तागांन कापडा वेचायता लाय खश पर 
खत तिना धड़ काजे दगड़ांन खाडा माँ, मेक्‍्य मये पर 
मटल्‌ दगड़ मेक देद 

४७ तीना काजे काँ मेके करीन, मक-दलिया 
मरिया - योफेनं आइस मरिया खब ध्यान शी देख 
रया होता 





येशू मरला माँ खत्‌ जीवत्‌ होय. 





॥6 १ चुखल्‌ दाहाड गय्‌ ती, मग्दलिया, 

५ -याकोबनं आइस मरिया, सलोमें, तिनान 
ण्य तेल लागाने करीन वेचायतो लेदो 

२ हाप्तान पेहले दाहाड़े सन्दारे वेगाच दाहाड - 

| टेमे चे तीना बीड़ा चाँ आया 

३ तत्यार चे इनीक पलीक कहती होती की, बिड़ा 
पर खतू दगडू, आपणेंन करता कणं दर करसे? 
४ अळते उपर देछया, तत्यार बिड़ा पर खत, 
दगडू एक धडे अस तीद्रें नंजर मां पड़यू, च्‌ खूब मट्‌ 
होतू. 

भ अळते चे बिड़ा मां माँही गया. तत्यार एक 
धवळा कापड़ा पेहरल जवान देखीन. जेवड़े तरफ 
होत्‌, तत्यार चे भगंलाय गया 


६ च तीन काजे कोय भगंलाय मां, खश खांब पर 
खिळा ठकला तीना येश नासरेथ काजे तमं हेरतला 
नी? च्‌ उठ गय, याँ नी होय, तीना काजे गाडला ची 
- जागा थी होय देख 

७ ती जाऊ, तेरा चेला एने पेत्रस काजे कव्ह की 

च॒ अगळ गालील मां जाय रय. असो च तम काजे जे 
कय. तिने हिसाब सी तमरे नजंरे पडसे 

८ अळते चे बिड़ामां खता बाहर निकळया. चाँ 
खता दौवड़या, चे चक्‍कराया कापता हता, कदा - 
काजे काय बी नी कयो. अत्रा घाबराय गयला. | 


येशू चेला काजे देखायू - दर्शन देद्‌. 
९ हाप्तान पेहले दाहाड़े सन्दारे च्‌ मरला माँ खत 

जवत होयू; होय, सबोनं पेहले मगदलिया - मारिया इनी 
काजे देखाय. तीनीनं च सात - भतडा निकाळया 
होता. . 
१० जे रडता होता, तीन्‌ काजे आखी खबर कयो. 
हर १ हिमीं च्‌ जीवतल्‌ होत्‌, ची देखली होती. य 
समळीन बी तेरे पर विश्वास नी मेक्या. : 

१२ | अळते दयजणां बयड़ा मां खता जाता - हता. 
तीन्‌ क्राजे च देखाय्‌. 

१३ | चे जाइन दिसरा काजे कयो, तेबी कद्‌ - तिद्रं 
पर विश्वास नी मेक्या. 

हक ४ | अळते ग्यारे जणां खाणें बस रया होता 
त्यार तिनक बी च देखाय, चे मांणसे तीना काजे 
उठत असा देख्या. चेबी भरस नी मेक्‍या. तीन 
सन पत्र भरस नी होय करीन, तेरे पर दष 
लागाड़िया 








येशूनं आखरी हकम 


१५ अळते तीन काजे जे कयो की, आखी दनियां माँ 
जाइन (फिरीन) यी बारली वातेन खबर देय 
१६, ज्‌ भ्रस मेकीन पांणी मां बुडीन बाप्तीस्मा - 

लसे, तरा पापन माफी होयसे, भरस नी मेके तेरू दंड 
होयसे 

१७ जं भरस मकण्या पटी असी नीशाणी रहसे 
की चे भते निकाळसे नवी-नवी भाषा बलसे 


येशू चेला काजे काम आपीन स्वर्गो मां गय. 


१८ च साप हात मां धरसे तेबी, जहर काई 
नकसान नी कर. मादंला माणंसो पर हात मेकसे 
ती-च वारू हाय जासे 

१९ तिद्रे पटी वात करननं अळते येश क उपर - 
स्वग मां लिजातरय. च्‌ भगवानन जवड़-हात भणीं 
वश्य 

२० च चां खता निकळीन आख दर खवरददी . जाँ 
तक भगवान तिद्रं मा काम करत हात. चां तक 
आवणें वाळी वातेनं, तेरे वचन तरफ से मदत करत 

